title: Pokémon-sarjan vihollisryhmät

text: Peliversion tavoin elokuvassa "" esiintyvät viisi Genesectiä ovat Plasmaryhmän luomuksia, jotka olivat karanneet ja yrittivät etsiä itselleen kotia.


title: Pokémon-sarjan vihollisryhmät

text: Ryhmä Flare (, , kirjallisesti "Flare-jengi") on rikollinen järjestö, joka esiintyy peleissä "Pokémon X ja Y".


title: Pokémon-sarjan vihollisryhmät

text: Ryhmä Flare tavoittelee itselleen suuria määriä rahaa rakentaakseen "kauniimman ja paremman" maailman. Järjestöä johtaa mies nimeltä Lysandre (Japaniksi: フラダリ "Fleur-de-lis"), joka on myös Lysandre Labs -nimisen yhtiön omistaja. Hän polveutuu Kalosin entisen kuninkaan nuoremmasta veljestä.


title: Pokémon-sarjan vihollisryhmät

text: Onnistuakseen tavoitteessaan Ryhmä Flare etsii kuninkaan 3 000 vuotta sitten suunnittelemaa pokémonien elinvoimalla toimivaa sekä Elämän ja Tuhon legendaaristen pokémonien, Xerneasin ja Yveltalin, avulla ohjattavaa asetta, jolla tuhoaisivat Ryhmä Flareen kuulumattoman osan ihmisistä ja pokémoneista. Pelaajan pyydystettyä Xerneas tai Yvetal, Lysandre haastaa tämän otteluun.


title: Pokémon-sarjan vihollisryhmät

text: Ryhmä Flaren jäseniä esiintyi ensi kerran animen sivutarinajaksoissa, missä he olivat värvänneet kouluttajan nimeltä Alain puolelleen keräämään megakehittymisenergiaa, uskottelen voivansa siten paranta Alainin ystävän Mairinin sairaan Chespinin. Ensimmäinen esiintyminen animen varsinaisissa jaksoissa tapahtui jaksossa "Operaatio Z!", missä paljastui, että Ryhmä Flaren todellinen suunnitelma oli käyttää keräämäänsä megakehittymisenergiaa sekä legendaarista pokémonia nimeltä Zygarde tekemään maailmasta Lysandren toiveiden mukainen. Yksi Zygarde koodinimeltä Z1 pakeni Ashin ryhmän luokse ja sai lempinimen "Löllö" (, ). Toinen Zygarde nimeltä Z2 jäi Ryhmä Flaren vangiksi.


title: Pokémon-sarjan vihollisryhmät

text: Jaksossa "Kohti liekehtivää loppua!", Alainin voitettua Ash Kalosin Pokémon-liigan loppuottelussa, Lysandre tiedemiehineen aivopesi Z2:n rakentamallaan koneella ja lähettivät 50%-muodossaan aiheuttamaan tuhoa ympäri Lumiose Cityä. Seuraavien jaksojen aikana Lysandre paljasti Alainille tarvinneensa megakehittymisenergiaa juuri konetta varten ja aikoi käyttää Ashin omalaatuista kykyä saada Greninja muuttumaan Ash-Greninja -muotoon ilman megakehittymisvarusteitaan tehdäkseen hänestä ja Greninjasta välineensä uuden maailman hallitsemiseen. Alain kuitenkin petti Lynsarden ja he kävivät taisteluun Lysandrea vastaan. Bonnie kuitenkin sai Löllön vapautumaan aivopesusta ja Clembot uhrasi itsensä auttaakseen Clemontia vapauttamaan Z2:n.


title: Pokémon-sarjan vihollisryhmät

text: Kalloryhmä (, ) on rikollinen järjestö, joka esiintyy peleissä "Pokémon Sun ja Moon".


title: Pokémon-sarjan vihollisryhmät

text: Kalloryhmän jäseniin kuuluu lukuisia Alolan saarihaasteissa epäonnistuneita kouluttajia. Heillä ei ollut varsinaisia päämääriä ja aiheuttavat päin pientä häiriötä ja kiusaa Alolan asukkaille. Heitä johtaa mies nimeltä Guzma, joka vastustaa sekä Alolan vanhoja perinteitä että professori Kukuin suunnitelmaa perustaa Alolaan oma Pokémon-liiga. Myöhemmin kuitenkin paljastuu, että Guzma oli liittoutunut Lusaminen ja Aether-säätiön kanssa, koska nämä olivat ainoat häntä kunnioittaneet henkilöt.


title: Kruzof

text: Kruzof on asumaton saari Alaskan eteläosissa Yhdysvalloissa.


title: Third World Genocide

text: Third World Genocide on yhdysvaltalaisen thrash metal -yhtye Nuclear Assaultin kuudes studioalbumi joka julkaistiin vuonna 2005. Se oli heidän ensimmäinen albumi sitten vuoden 2002 yhdistymisen. Nuclear Assaultin edellinen studioalbumi julkaistiin 12 vuotta sitten.


title: Derbyn rautatieasema

text: Derbyn rautatieasema on Derwentjoen lähistöllä Derbyn kaupungissa sijaitseva rautatieasema, jonka omistaa Network Rail. Asemalta liikennöi East Midlands Trainsin junia Nottinghamiin, Sheffieldiin ja Lontoon St Pancrasiin.


title: David Copperfield (täsmennyssivu)

text: David Copperfield voi tarkoittaa muun muassa seuraavia:


title: Příbor

text: Příbor () on kaupunki Tšekin tasavallassa Määrin-Sleesian läänissä Nový Jičínin piirikunnassa. Kaupungissa on noin 8 800 asukasta (2006). Kaupunki tunnetaan psykoanalyysin perustajan Sigmund Freudin syntymäpaikkana. Paikkakunta on mainittu asiakirjoissa ensimmäisen kerran vuonna 1251.


title: Yuri da Cunha

text: Yuri da Cunha on angolalainen laulaja.


title: Yo yo

text: Yo yo on rap-artisti Huge L:n 3. kesäkuuta 2011 omakustanteena julkaistu albumi. Se julkaistiin aluksi C-kasettina, mutta siitä julkaistiin CD-versio tammikuussa 2012.


title: Yo yo

text: Noin kuukausi myöhemmin C-kasettien loputtua Huge julkaisi omatoimisesti albumin nettiin kaikille vapaasti ladattavaksi.


title: Yo yo

text: Kappaleista "Fressi" ja "Mä ottaisin laskun..." on tehty musiikkivideot.


title: Yöloma paratiisisaarella

text: Yöloma paratiisisaarella () on vuonna 1955 ensi-iltansa saanut yhdysvaltalainen CinemaScope-elokuva, jonka ohjasi John Ford, Mervyn LeRoy ja Joshua Logan. Genreltään elokuva on komedia- ja draamaelokuva ja sen pääosissa ovat Henry Fonda, joka näyttelee nimiroolia sekä James Cagney kapteeni Mortonina, William Powell viimeisessä elokuvassaan luutnantti "Docina" ja Jack Lemmon Oscar-palkitussa roolissaan aliluutnantti Pulverina. Sivuosissa ovat muun muassa Betsy Palmer ja Ward Bond.


title: Yöloma paratiisisaarella

text: "Yöloma paratiisisaarella" perustuu Thomas Heggenin samannimiseen romaaniin vuodelta 1946 sekä hänen ja Joshua Loganin samannimiseen Broadway-näytelmään vuodelta 1948, joka voitti parhaan näytelmän Tony-palkinnon. Käsikirjoituksen romaanin ja näytelmän pohjalta laativat Frank S. Nugent ja Logan. Toisen maailmansodan vuosiin sijoittuva komedia Tyynellä valtamerellä lojuvasta rahtialuksesta, sen tyrannimaisesta kapteenista ja tositoimiin kaipaavasta perämiehestä.


title: Yöloma paratiisisaarella

text: "Yöloma paratiisisaarella" sai ensi-iltansa kotimaassaan 10. heinäkuuta vuonna 1955 Los Angelesissa ja 14. heinäkuuta New Yorkissa. Suomeen "Yöloma paratiisisaarella" ilmestyi teattereihin 24. helmikuuta vuonna 1956. Elokuvan tuotantoyhtiönä toimi Warner Bros..


title: Yöloma paratiisisaarella

text: "Yöloma paratiisisaarella" oli Warner Brothersin suurin kassamagneetti ilmestymisvuonnaan ja toiseksi menestynein elokuva The Walt Disney Companyn "Kaunotar ja Kulkurin" jälkeen tuottaen 21,2 miljoonaa dollaria Yhdysvalloissa. "Yöloma paratiisisaarella" sai vuonna 1956 kolme Oscar-ehdokkuutta, joista se voitti yhden; Jack Lemmon voitti suorituksestaan parhaan miessivuosan Oscar-palkinnon. Elokuva oli myös ehdolla myös parhaan elokuvan Oscar-palkintoon.


title: Yöloma paratiisisaarella

text: "Yöloma paratiisisaarella" on toisen maailmansodan loppuvaiheisiin sijoittuva kertomus Tyynellä valtamerellä lojuvasta USS "Reluctant" -rahtilaivasta ja sen miehistöstä. Laivan sympaattinen perämies Doug Roberts (Fonda) toimii lenkkinä öykkärimäisen kapteenin ja tiukan kurin alla napisevan miehistön välillä. Miehistöä kiinnostaa eniten viinan ja naisten jahtaaminen, ja Roberts tuntuu ainoalta, joka ottaa sodan vakavasti.


title: Yöloma paratiisisaarella

text:
Robertsin ja kapteeni Mortonin (Cagney) välinen kärhämöinti huipentuu, kun ylennystä janoavan kapteenin ja taistelutehtäviin kaipaavan perämiehen edut joutuvat ristiriitaan. Kolmantena päähenkilönä on laivan pesulaa hoitava aliluutnantti Pulver (Lemmon), joka yrittää voittaa pelkonsa ärjyä kapteenia kohtaan.
Henry Fonda näytteli "Doug" Robertsin roolia myös näytelmäversiossa Broadwaylla vuosina 1948–1951 1157 näytöksen verran, josta hän voitti Tony-palkinnon. Näytelmä voitti myös kaksi muuta Tonya parhaasta tuotosta ja näytelmästä. Elokuvaversion tuottaja Hayward tuotti myös näytelmän. Näytelmää esitettiin Alvin Theatressa helmikuusta 1948 tammikuuhun 1951. Fonda ei ollut alun perin ehdokkaana Robertsin rooliin elokuvaversioon; Warner Bros. harkitsi William Holdenia ja Marlon Brandoa pääosaan, jotka kuitenkin kieltäytyivät. Studio kuitenkin päätyi Fondaan, koska hän oli ollut pois elokuvista Broadwaylla jo kahdeksan vuotta ja eikä ollut pitkään aikaan ollut lippuluukkumenestyksenä. Elokuvan kuvauksien alkaessa Fonda oli jo 49-vuotias eli paljon vanhempi mitä junior luutnantti -luokassa ollaan. Fonda palkattiin rooliin vain koska ohjaaja Ford oli sitä vaatinut.


title: Yöloma paratiisisaarella

text: William Powellin roolia ("Doc") tarjottiin aluksi Spencer Tracylle, mutta tämä kieltäytyi.


title: Yöloma paratiisisaarella

text: Elokuvan ohjaustyöt aloitti John Ford, joka ulkokuvien ottamisen jälkeen kuitenkin sairastui ja joutui luovuttamaan tehtävänsä Mervyn LeRoylle. Lisäksi Ford ja Henry Fonda riitaantuivat pahasti kuvausten aikana, eivätkä he enää koskaan työskennelleet samassa elokuvassa. Fordilla ja Cagneyllakin oli sanaharkkaa kuvauksien aikana. Cagney myöhemmin kommentoi Fordia sanoen: "Olisin potkinut hänen aivonsa pihalle. Hän oli tosi hitonmoisen ilkeä kaikille. Hän oli todella ilkeä vanha mies."


title: Yöloma paratiisisaarella

text: "Yöloma paratiisisaarella" jäi 63-vuotiaan William Powellin viimeiseksi elokuvaksi. Powellilla oli kuvauksien aikana vaikeuksia muistaa enää vuorosanojaan, mitä ei ollut tapahtunut hänelle aikaisemmin. Tämä oli yksi syy siihen miksi "Yöloma paratiisisaarella" jäi hänen viimeiseksi näyttelijätyöksi. Powell jäi ensi-illan jälkeen melkein kolmekymmentä vuotta kestäneelle eläkkeelleen. Elokuva jäi myös Cagneyn viimeiseksi Warner Brothers -elokuvaksi.


title: Yöloma paratiisisaarella

text: "Yöloma paratiisisaarella" on pääosin kuvattu Havaijilla sekä Warner Brothersin studioilla Burbankissa, Kaliforniassa.


title: Yöloma paratiisisaarella

text: "Yöloma paratiisisaaren" DVD-julkaisu julkaistiin muutamia vuosia ennen Jack Lemmonin 2001 kuolemaa. DVD:n yhteydessä on dokumentti, jossa Lemmon kertoo tarinoita kokemuksistaan elokuvan kuvauksissa. Elokuvan kuvauksista alkoi hänen ja Cagneyn pitkäaikainen ystävyys, joka kesti aina hänen kuolemaansa 1986 asti.


title: Yöloma paratiisisaarella

text: Henry Fonda kertoi vuonna 1982 kirjoittamassaan omaelämäkerrassaan "My Life", että "uskoi näytelmäversion olleen parempi kuin elokuvaversio, vaikka sekin oli hyvä".


title: Yöloma paratiisisaarella

text: "Yöloma paratiisisaarella" tuotti Yhdysvalloissa ilmestymisvuonnaan 1955 9,9 miljoonaa dollaria ja yhteensä 21,2 miljoonaa dollaria. Vuonna 1956 elokuva sai kolme Oscar-ehdokkuutta, joista se voitti yhden. Parhaan miessivuosan Oscarin voitti Jack Lemmon. Se oli ehdokkaana myös parhaan elokuvan Oscariin.


title: Yöloma paratiisisaarella

text: "The New York Timesin" kriitikot valitsivat "Yöloman paratiisisaarella" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Yöloma paratiisisaarella

text: Elokuvalle tehtiin jatko-osa "Kapteeni yli laidan" (alk. "Ensign Pulver"), joka sai ensi-iltansa vuonna 1964. Jatko-osan pääosassa on Robert Walker, Jr., joka uusi Lemmonin roolin. Muissa rooleissa oli Burl Ives kapteeni Mortonina, Walter Matthau, Larry Hagman ja Jack Nicholson. Suurin osa käsikirjoituksesta on Heggenin alkuperäisestä romaanista.


title: Yöloma paratiisisaarella

text: "Yöloma paratiisisaaresta" tehtiin myös televisiosarja "Mister Roberts", jota esitettiin vuodet 1965–1966 ja siitä tehtiin myös televisioelokuva "Mister Roberts" vuonna 1984.


title: Kosola (artisti)

text: Kosola (oikealta nimeltään Esa Rahijärvi, s. 10. joulukuuta 1986 Tuusula) on järvenpääläinen rap-artisti ja beatboxaaja. Kosola on osallistunut Rapin SM-kisoihin viisi kertaa. Vuonna 2005 hän hävisi ensimmäisessä battlessa 8-tahdille ja vuonna 2006 hän ei päässyt karsinnoista eteenpäin. Vuonna 2007 hän sijoittui kolmanneksi ja vuosina 2008 ja 2009 toiseksi. Kosola juontaa YleX kanavalla Solosen ja Xmiehen kanssa Lyömättömät-nimistä radio-ohjelmaa.


title: Merivaara

text: Merivaara Oy on suomalainen, yksityisessä omistuksessa oleva yhtiö, joka kehittää ja valmistaa sairaalasänkyjä sekä pöytiä ja valaisimia leikkaussaleihin.


title: Merivaara

text: Merivaaran pääkonttori, tuotekehitys ja tuotanto sijaitsevat Lahdessa. Merivaaralla on tytäryhtiöt Ruotsissa ja Norjassa sekä edustusto Venäjällä. Yhtiössä työskentelee yhteensä noin 110 henkilöä.


title: Merivaara

text: Merivaaran edeltäjä, Helsingin Uusi Rautasänkytehdas, Polsa & Sjöstedt, perustettiin vuonna 1901 Helsingissä. Sairaalakalusteiden tuotanto alkoi vuonna 1910, kun ensimmäiset leikkauspöydät valmistuivat.


title: Merivaara

text: Vähitellen alettiin valmistaa myös muita sairaalakalusteita, kuten sänkyjä. Perustajan, Juho Merivaaran, kuoltua vuonna 1938, yritys siirtyi vähitellen Instrumentariumin omistukseen. Merivaara oli seuraavien vuosikymmenten ajan Instrumentariumin divisioona, mutta kun General Electric osti Instrumentariumin 2003, joukko johtajia osti Merivaaran.


title: Von Haartmanin senaatti

text: von Haartmanin senaatti oli Suomen senaatti vuosina 1841–1858. Talousosaston varapuheenjohtaja toimi Lars Gabriel von Haartman, joka oli samanaikaisesti myös valtiovaraintoimituskunnan päällikkönä.


title: Von Haartmanin senaatti

text: Sotilastoimituskunta lakkautettiin senaattia nimitettäessä 1.10.1841, mutta perustettiin uudelleen 11.1.1858. Valtiovaraintoimituskunnan apulaispäällikön tehtävät erotettiin vuosiksi 1845–1856 erityiseksi viraksi, jonka hoitaja saattoi kuitenkin osallistua senaatin kokouksiin toimituskunnan päällikön ollessa estyneenä.


title: Risto Aaltonen (jääkiekkoilija)

text: Risto Aaltonen (s. 1930) on suomalainen jääkiekkoilija. Hän pelasi SM-sarjassa vuosina 1954–1958 ja voitti yhden Suomen-mestaruuden. Hän edusti Suomen maajoukkuetta yksissä MM-kilpailuissa.


title: Risto Aaltonen (jääkiekkoilija)

text: Aaltonen edusti koko SM-sarjauransa ajan Turun Palloseuraa. Hän pelasi SM-sarjassa yhteensä 37 ottelua, joissa hänen tehopisteensä olivat 29 + 11 = 40 ja jäähymääränsä 24 minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa.


title: Risto Aaltonen (jääkiekkoilija)

text: Suomen maajoukkueessa Aaltonen pelasi neljä maaottelua, joissa hän teki yhden maalin. Hän oli mukana Moskovan MM-kilpailuissa 1957.


title: Matti Aalto (jääkiekkoilija)

text: Matti Aalto (s. 17. marraskuuta 1933 Turku) on suomalainen jääkiekkoilija. Hän pelasi SM-sarjassa vuosina 1952–1962 ja voitti yhden Suomen-mestaruuden. Hän edusti Suomen maajoukkuetta kahdessa maaottelussa.


title: Matti Aalto (jääkiekkoilija)

text: Aalto pelasi SM-sarjaa Turun Palloseuran joukkueessa vuosina 1952–1956 ja 1957–1962. Hän pelasi SM-sarjassa yhteensä 114 ottelua, joissa hänen tehopisteensä olivat 55 + 38 = 93 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti yhden SM-hopean ja yhden SM-pronssin.


title: Esko Pekkalainen

text: Esko Pekkalainen (s. 6. maaliskuuta 1925 Viipuri) on suomalainen jääkiekkoilija. Hän pelasi SM-sarjassa vuosina 1952–1962 ja voitti yhden Suomen-mestaruuden. Hän edusti Suomen maajoukkuetta kahdessa maaottelussa.


title: Esko Pekkalainen

text: Pekkalainen pelasi SM-sarjaa Turun Palloseuran joukkueessa vuosina 1952–1960 ja 1961–1962. Hän pelasi SM-sarjassa yhteensä 100 ottelua, joissa hänen tehopisteensä olivat 12 + 6 = 18 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.


title: Håkan Stormbom

text: Håkan Stormbom (17. joulukuuta 1928 Turku – 11. elokuuta 1988 Tukholma, Ruotsi) oli suomalainen jääkiekkoilija. Hän pelasi maalivahtina SM-sarjassa vuosina 1944–1964 ja voitti yhden Suomen-mestaruuden. Hän edusti Suomen maajoukkuetta viidessä maaottelussa.


title: Håkan Stormbom

text: Stormbom edusti SM-sarjaurallaan Åbo IFK:ta vuosina 1944–1946 ja 1947–1948, Turun Pallokerhoa vuosina 1948–1950 sekä Turun Palloseuraa vuosina 1952–1960 ja yhden ottelun verran kaudella 1963–1964. Hän pelasi SM-sarjassa yhteensä 115 ottelua. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.


title: Mauno Lehtinen

text: Mauno Lehtinen (s. 5. tammikuuta 1921 Turku) oli suomalainen jääkiekkoilija. Hän pelasi SM-sarjassa vuosina 1940–1957 ja voitti yhden Suomen-mestaruuden.


title: Mauno Lehtinen

text: Lehtinen pelasi SM-sarjaa Turun Palloseuran joukkueessa vuosina 1940–1941, 1942–1945, 1946–1948 ja 1952–1957 sekä Turun Pallokerhon joukkueessa kaudella 1949–1950. Hän pelasi SM-sarjassa yhteensä 82 ottelua, joissa hänen tehopisteensä olivat 34 + 8 = 42 ja jäähymääränsä 30 minuuttia. Hän voitti Suomen-mestaruuden vuonna 1956 sekä saavutti kolme SM-hopeaa ja yhden SM-pronssin.


title: Pentti Kartemo

text: Pentti Kartemo on suomalainen jääkiekkoilija. Hän pelasi SM-sarjassa vuosina 1952–1957 ja voitti yhden Suomen-mestaruuden.


title: Pentti Kartemo

text: Kartemo edusti koko SM-sarjauransa ajan Turun Palloseuraa. Hän pelasi SM-sarjassa yhteensä 46 ottelua, joissa hänen tehopisteensä olivat 17 + 9 = 26 ja jäähymääränsä kahdeksan minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.


title: Rainer Schrey

text: Rainer Schrey (s. 12. tammikuuta 1933 Turku) on suomalainen jääkiekkoilija. Hän pelasi SM-sarjassa vuosina 1952–1958 ja voitti yhden Suomen-mestaruuden.


title: Rainer Schrey

text: Schrey edusti koko SM-sarjauransa ajan Turun Palloseuraa. Hän pelasi SM-sarjassa yhteensä 60 ottelua, joissa hänen tehopisteensä olivat 39 + 16 = 55 ja jäähymääränsä kahdeksan minuuttia. Hän voitti Suomen-mestaruuden vuonna 1956 sekä saavutti kaksi SM-hopeaa ja yhden SM-pronssin.


title: Misaki Doi

text: Misaki Doi (; s. 29. huhtikuuta 1991 Yokohama) on japanilainen tennispelaaja. Parhaimmillaan hän on ollut kaksinpelissä WTA-listan sijalla 30 lokakuussa 2016.


title: Misaki Doi

text: Grand Slam -turnauksen pääsarjassa Doi pelasi ensimmäisen kerran Ranskan avoimissa 2010, joissa hän hävisi ensimmäisellä kierroksella Polona Hercogille. Wimbledonissa 2011 Doi eteni kolmannelle kierrokselle voitettuaan Bethanie Mattek-Sandsin ja toisella kierroksella Zheng Jien. Kolmannella kierroksella hän hävisi Sabine Lisickille. Yhdysvaltain avoimissa 2011 Doi hävisi ensimmäisellä kierroksella Laura Pous Tiólle.


title: Misaki Doi

text: Doin paras saavutus Grand Slam -turnauksissa on eteneminen neljännelle kierrokselle Wimbledonissa 2016. Hän on voittanut WTA-turnauksen kaksinpelissä Luxemburgissa vuonna 2015 ja nelinpelissä Istanbulissa vuonna 2014.


title: Kurt Boege

text: Kurt Boege (s. 21. elokuuta 1936 Turku) oli suomalainen jääkiekkoilija. Hän pelasi SM-sarjassa vuosina 1954–1957 ja voitti yhden Suomen-mestaruuden.


title: Kurt Boege

text: Boege edusti koko SM-sarjauransa ajan Turun Palloseuraa. Hän pelasi SM-sarjassa yhteensä 26 ottelua, joissa hän sai kaksi jäähyminuuttia eikä lainkaan tehopisteitä. Hän voitti Suomen-mestaruuden vuonna 1956 sekä saavutti kaksi SM-hopeaa.


title: Christ of the Ozarks

text: Christ of the Ozarks () on Jeesus-patsas Magnetic Mountain -vuoren huipulla Eureka Springsin kaupungissa Arkansas’n osavaltiossa Yhdysvalloissa. Nimi Ozark viittaa Ozarkvuoriin, joiden alueella patsas ja sen patsashankkeen alullepanijan Gerald Lyman Kenneth Smithin maatila sijaitsee. Patsas valmistui vuonna 1966. Patsas on 20 metriä korkea, ja sen on valmistanut Emmet Sullivan. Se on yksi Smithin perustamista "pyhistä hankkeista", jotka hän tarkoitti houkuttelemaan matkailijoita seudulle.


title: Christ of the Ozarks

text: Joku taidearvostelija on sanonut veistoksesta, että se on kuin maitopurkki jonka päällä on tennispallo.


title: Du Barry

text: Du Barry (; myös "Dubarry") on vuonna 1930 ensi-iltansa saanut Sam Taylorin ohjaama yhdysvaltalainen draamaelokuva, joka kertoo löyhästi madame du Barryn elämästä ja sijoittuu 1700-luvun Ranskan Pariisiin, suurta vallankumousta edeltävään aikaan. "Du Barryn" nimiroolia näyttelee Norma Talmadge, ja elokuvan muita rooleja näyttelevät muun muassa William Farnum ja Conrad Nagel. "Du Barry" jäi Talmadgen viimeiseksi elokuvaksi.


title: Du Barry

text:
Ranskalainen Jeanette Vaubernier (Norma Talmadge) on hyvin kunnianhimoinen nainen, joka kohoaa tavaratalon tytöstä kasinon emännäksi ja lopulta kurtisaaniksi ja Ranskan kuninkaan, Ludvig XV:n (William Farnum), rakastajattareksi. Kaikesta huolimatta Jeanetten sydän on aina kuulunut Duc de Bissacille (Conrad Nagel), jonka kanssa hänellä on rakkaussuhde loppuun saakka.
"Du Barryn" tuottajana oli Talmadgen aviomies Joseph Schenck, jonka yhtiö Joseph M. Schenck Productions oli elokuvan tuotantoyhtiönä. Art Cinema Corporation -yhtiö oli myös tuottamassa elokuvaa. "Du Barry" perustuu David Belascon näytelmään "Du Barry" (1901), jonka pohjalta Sam Taylor sovitti elokuvan käsikirjoituksen. Belascon viisinäytöksinen näytelmä "Du Barry" oli saanut ensi-iltansa Broadwayn Criterion-teatterissa 25. joulukuuta 1901. Näytelmää oli esitetty 165 kertaa, ja sen viimeinen esitys oli ollut toukokuussa 1902. Broadway-näytelmän nimiroolissa oli Mrs. Leslie Carter.


title: Du Barry

text: "Du Barry" sai ensi-iltansa Yhdysvalloissa 11. lokakuuta 1930. Suomessa elokuva sai teatteriensi-iltansa 19. syyskuuta 1932. United Artists vastasi elokuvan teatterilevityksestä Yhdysvalloissa vuonna 1930. Suomessa elokuvan levityksestä vastasi Suomi-Filmi. "Du Barry" sai heikon vastaanoton niin yleisöltä kuin kriitikoiltakin. "Du Barry" sai uusintaensi-iltansa Yhdysvalloissa vuonna 1937. Elokuvan kopiota säilytetään muun muassa Yhdysvaltain kongressin kirjaston elokuva-arkistossa.


title: Il Cannone

text: Il Cannone ("Il Cannone Guarnerius") on viulu, joka on Guarneri del Gesù vuodelta 1743. Se oli Niccolò Paganinin lempisoitin.


title: Il Cannone

text: Viulua säilytetään Genovassa Palazzo Doria Tursin museossa, tarkoin vartioidussa ja oikeaan kosteusprosenttiin säädetyssä huoneessa. Premio Paganini -viulukilpailun voittaja saa kunnian soittaa viululla.


title: Nils Abraham Gyldén

text: Nils Abraham Gyldén (16. toukokuuta 1805 Mikkelin pitäjä – 28. helmikuuta 1888 Tukholma) oli suomalainen filologi, taiteen harrastaja ja professori.


title: Nils Abraham Gyldén

text: Nils Gyldénin vanhemmat olivat kihlakunnantuomari Abraham Jonathan Gyldén ja Eva Ström. Hän valmistui filosofian tohtoriksi (maisteriksi) vuonna 1827 ja kaksi vuotta myöhemmin hänestä tuli Kreikan kirjallisuuden dosentti Helsingin yliopistoon. Mainittuun tehtävään valittaessa hän ohitti J. L. Runebergin. Vuonna 1834 hänestä tuli tämän aineen apulainen ja 1847 professori. Gyldén julkaisi tutkimuksiaan sekä ruotsiksi että latinaksi 1830-luvulta aina 1860-luvulle saakka. Hän oli tunnettu taiteen harrastaja ja mukana perustamassa Suomen taideyhdistystä vuonna 1846, ei tosin yhdistyksen perustamisajatuksen ensimmäinen esittäjänä, vaikka niin itse väittikin. Hän esitti sen sijaan ensimmäisenä yliopistolle veistoskokoelman hankkimista, samoin kuin taiteilijoiden eläkekassan perustamista. Ne toteutuivat kuitenkin vasta paljon myöhemmin.


title: Nils Abraham Gyldén

text: Gyldén erosi virastaan vuonna 1866 ja muutti Tukholmaan. Hänen puolisonsa vuodesta 1837, vapaaherratar Sofia Wrede, oli kuollut kaksi vuotta aiemmin. Heidän poikansa filosofian tohtori Johan August Hugo Gyldén (1841–1896) toimi Tukholman tähtitieteellisen observatorion johtajana.


title: Darren Daye

text: Darren Daye (s. 30. marraskuuta 1960 Des Moines) on yhdysvaltalainen entinen koripalloilija. Hänen poikansa Austin Daye on myös NBA-koripalloilija.


title: Darren Daye

text: Daye pelasi urallaan 328 runkosarjan ottelua ja 34 pudotuspeliottelua NBA:ssa. Kausina 1984–1986 hän teki keskimäärin 8,7 pistettä ottelua kohden molempina kausina. NBA-uransa jälkeen Daye pelasi monta kautta muun muassa Italian Serie A:ssa, jossa hän teki parhaimmillaan 25,9 pistettä ottelua kohden kaudella 1992–1993.


title: Donald Sutherlandin filmografia

text: Donald Sutherland (s. 1935) on näytellyt yli 50 vuotta kestäneen uransa aikana yli 200 elokuva-, televisio- ja teatterituotannossa. Sutherland aloitti uransa opiskelujen jälkeen vuonna 1960, mutta oli jo koulunkäyntinsä aikana esiintynyt jo radiossa (1949–) ja teatterissa (1952–). Sutherland teki ensimmäisen televisioroolinsa 1962 ja elokuvaroolinsa 1963. Seuraavassa luettelossa ovat hänen elokuva-, televisio- ja teatteriesiintymisensä. Lisäksi artikkelissa ovat Sutherlandin muut työt, palkinnot ja ehdokkuudet.


title: Donald Sutherlandin filmografia

text: Sutherland esiintyi 1950-luvulla Lontoossa myös näytelmissä "The Gimmick", "On a Clear Day You Can See Canterbury" ja "The Shewing-Up of Blanco Posnet", mutta näiden näytelmien tarkkoja ajankohtia ei tiedetä.


title: Rick Robey

text: Frederick Robert Robey (s. 30. tammikuuta 1956 Coral Gables) on yhdysvaltalainen entinen koripalloilija.


title: Rick Robey

text: Robey pelasi yliopistokoripalloa Kentuckyn yliopistossa vuosina 1974–1978. Vuonna 1975 hän edusti Yhdysvaltain koripallomaajoukkuetta Pan-Amerikan kisoissa. Turnaus päättyi Yhdysvaltain voittoon, ja Robey pelasi yhdeksän ottelua. Hän osallistui NBA:n vuoden varaustilaisuuteen, jossa Indiana Pacers varasi hänet koko tilaisuuden kolmantena pelaajana. Robey edusti kyseistä seuraa puolet ensimmäisestä NBA-kaudestaan, sillä tammikuussa 1979 Indiana kauppasi hänet Boston Celticsille vaihdossa Billy Knightiin. Seuran paidassa hän juhli NBA-mestaruutta kaudella 1980–1981. Yli neljän Celtics-kauden jälkeen Robey siirtyi Phoenix Sunsiin kolmeksi kaudeksi, jonka jälkeen hän lopetti NBA-uransa.


title: Harley Hotchkiss

text: Harley Norman Hotchkiss (12. heinäkuuta 1927 Tillsonburg, Ontario, Kanada – 22. kesäkuuta 2011 Calgary, Alberta, Kanada) oli kanadalainen geologi, liikemies ja jääkiekkovaikuttaja.


title: Harley Hotchkiss

text: Hotchkiss syntyi Tillsonburgissa vuonna 1927. Hän palveli toisessa maailmansodassa vuodet 1944–1945 ja suoritti geologiasta alemman korkeakoulututkinnon Michiganin osavaltionyliopistosta vuonna 1951. Valmistuttuaan hän aloitti geologina Canadian Superior Energyllä. Kaksi vuotta myöhemmin hän siirtyi Canadian Imperial Bank of Commercen maaöljy- ja -kaasuosastolle. Hotchkiss oli Alcon Petroleuminin johtaja vuodet 1959–1967. Hän myi Alconin vuonna 1967 ja toimi sen jälkeen itsenäisenä sijoittajana.


title: Harley Hotchkiss

text: Hotchkiss oli mukana tuomassa NHL-joukkueen Calgaryyn. Hän kuului kuuden sijoittajan ryhmään, joka osti Atlanta Flamesin ja siirsi sen Calgaryyn. Hotchkiss oli vaikuttamassa Scotiabank Saddledomen rakentamiseen Calgaryyn. Jäähallista tuli Calgary Flamesin kotiareena ja siellä pelattiin myös jääkiekkoa olympialaisissa 1988. Hotchkissin aikana Flames onnistui voittamaan vuonna 1989 NHL:n mestaruuden, Stanley Cupin.


title: Harley Hotchkiss

text: Hotchkiss oli aktiivisesti mukana myös hyväntekeväisyydessä ja vapaaehtoistyössä, erityisesti terveydenhuollon saralla. Vuosina 1994–1997 hän johti rahankeräysprojektia, joka keräsi 50 miljoonaa dollaria Calgaryn alueen terveydenhuoltoon liittyviin hankkeisiin. Hotchkiss lahjoitti itse 15 miljoonaa dollaria Calgaryn yliopiston lääketieteellisen tiedekunnan aivoinstituutille, joka nimettiin Hotchkiss Brain Instituteksi.


title: Harley Hotchkiss

text: Hotchkiss sai urastaan useita arvonimiä. Hänestä tuli vuonna 1997 Order of Canadan "officer", ja seuraavana vuonna hän sai Alberta Order of Excellencen. Lisäksi hän on saanut Calgaryn yliopistolta ja Minnesotan osavaltionyliopistolta kunniatohtorin arvonimet, ja hänet on valittu Canadian Petroleum Hall of Fameen työstään öljyteollisuuden aprissa. Vuonna 2006 Hotchkiss valittiin Hockey Hall of Fameen. Hän kuoli kesäkuussa 2011 taisteltuaan eturauhasen syöpää vastaan.


title: Suovillat

text: Suovillat ("Eriophorum") on kasvisuku sarakasvien heimossa. Siihen kuuluu monia pohjoisen pallonpuoliskon suokasveja. Suovillojen tunnuspiirre on tiheä tähkäkukinto, jonka kehäsukaset pitenevät kukinnan jälkeen muodostaen valkoisen tai ruskean karvatuppaan.


title: Suovillat

text: Suovillalajeista seitsemän esiintyy Suomessa. Niistä luhtavilla ja tupasvilla kasvavat yleisenä koko maassa.Suovillalajit risteytyvät joskus keskenään, Suomessa kasvaa ruostevillan ja töppövillan risteymäksi luokiteltu aapavilla eli aaparuostevilla ("Eriophorum" × "medium", aikaisemmin "E. russeolum" ssp. "rufescens").


title: Pyrofosfaatti

text: Pyrofosfaatti eli difosfaatti on anioni PO. Nimeä pyrofosfaatti käytetään myös tämän anionin sisältävistä ioniyhdisteistä sekä pyrofosforihapon estereistä.


title: Pyrofosfaatti

text: Pyrofosfaatit ovat yksinkertaisimpia polyfosfaateista. Kiteisessä muodossa fosfaattiryhmien keskinäinen asento riippuu kationin koosta. Pienten kationien tapauksessa fosfaattiryhmien konformaatio on lomittainen, ja kohdakkainen, kun kationi on suuri. Pyrofosfaatit ovat melko stabiileja lämmitettäessä sulamispisteeseensä asti ja vesiliuoksissakin hydrolysoitumista tapahtuu ilman katalyyttiä hitaasti. Yhdisteistä alkalimetalli- ja ammoniumsuolat ovat runsasliukoisia veteen, mutta muun muassa kalsium- ja eräät raskasmetallipyrofosfaatit ovat veteen liukenemattomia. Pyrofosfaatilla on melko vahva taipumus muodostaa komplekseja eräiden metallien kanssa ja nämä kompleksit usein liukenevat veteen.


title: Pyrofosfaatti

text: Merkittävimmät pyrofosfaateista ovat natriumpyrofosfaatti, kaliumpyrofosfaatti, kalsiumpyrofosfaatti ja ammoniumpyrofosfaatti, mutta myös paljon muita pyrofosfaatteja, myös kaksoismetallisuoloja tunnetaan. Pyrofosfaatteja valmistetaan tyypillisesti kuumentamalla metallin divetyfosfaatti- tai vetyfosfaattisuolaa. Niukkaliukoisia pyrofosfaatteja voidaan valmistaa myös saostamalla ja eräissä tapauksissa yhdisteitä muodostuu myös ortofosfaatti- tai fosfiittisuolaa kuumentamalla.


title: San Lorenzon katedraali

text:
San Lorenzon katedraali on Genovan vanhassa kaupungissa Italiassa. Katedraali on tyyliltään goottilainen ja sitä vartioi kaksi kivistä leijonaa.
Kirkossa on nähtävillä smaragdinvihreä lasimalja, "Sacro Catino". Pitkään uskottiin sen olevan Graalin malja. Myöhemmin kuitenkin selvisi, että se on 600-luvun taidokas islamilainen käsityö.


title: Toramojärvi

text: Toramojärvi on järvi Rovaniemellä. Se sijaitsee noin 1,5 kilometriä Ounasrinteeltä itään.


title: Allahin puutarha

text: Allahin puutarha ("The Garden of Allah") on Richard Boleslawskin ohjaama yhdysvaltalainen elokuva vuodelta 1936. Elokuva pohjautuu Robert Hichensin vuonna 1904 julkaistuun romaaniin. Elokuvan pääosaa Domini Enfildeniä näyttelee Marlene Dietrich. Hoidettuaan kuolevaa isäänsä Enfilden lähtee lepäämään Algeriaan, jossa hän tapaa Charles Boyerin näyttelemän Boris Androvskyn ja rakastuu tähän.


title: Allahin puutarha

text: W. Howard Greene ja Hal Rosson saivat "Allahin puutarhan" värikuvauksesta Oscar-erikoispalkinnon.


title: Allahin puutarha

text: Elokuvan kauan säilyneet lavasteet poltettiin osana suurta roviota joka kuvasi Atlantan kaupungin suurtulipaloa Yhdysvaltojen sisällissodassa elokuvassa Tuulen viemää.


title: Déborah Gyurcsek

text: Déborah Olivera Gyurcsek (s. 7. joulukuuta 1978) on uruguaylainen entinen yleisurheilija, joka kilpaili seiväshypyssä.


title: Déborah Gyurcsek

text: Gyurcsek voitti vuonna 1997 Etelä-Amerikan-mestaruuskilpailuissa kultaa tuloksellaan 385 senttimetriä. Hän sai vuonna 1999 hopeaa Etelä-Amerikan-mestaruuskilpailuista ja pronssia Pan-Amerikan kisoista. Gyurcsek osallistui olympialaisiin kerran, Sydneyssä 2000. Hän hyppäsi tuolloin 21-vuotiaana karsinnassa tuloksen 415 eikä päässyt jatkoon. Gyurcsek sijoittui vuonna 2003 Etelä-Amerikan-mestaruuskilpailuissa neljänneksi, muttei sen jälkeen ole sijoittunut arvokisoissa viiden parhaan joukkoon.


title: Déborah Gyurcsek

text: Gyurcsek pitää hallussaan maansa ennätyksiä sekä ulko- että sisäradoilla; hänen ennätyksensä ulkoradoilla on 423 ja sisäradoilla 395.


title: Jan Polák

text: Jan Polák (s. 14. maaliskuuta 1981 Brno) on tšekkiläinen jalkapalloilija, pelipaikaltaan keskikenttäpelaaja. Hän on seuratasolla pelannut kotimaansa lisäksi Belgiassa ja Saksassa. Polák on edustanut Tšekin maajoukkuetta 57 maaottelussa, joissa hän on tehnyt seitsemän maalia, ja pelannut kahdessa arvoturnauksessa.


title: Jan Polák

text: Vanhasta seurastaan FC Tatran Bohunicesta Polák siirtyi Boby Brnoon vuonna 1991. Hän debytoi maan pääsarjassa Gambrinus ligassa maaliskuussa 1998 17-vuotiaana FC Petra Drnovicea vastaan. 124 pääsarjaottelun ja viiden maalin jälkeen Polák siirtyi kesällä 2002 Slovan Libereciin nelivuotisella sopimuksella. Hän pelasi 65 pääsarjaottelua ollen seurassa ja oli joukkueensa avainpelaajia, kunnes hän siirtyi vuonna 2005 noin 1,5 miljoonan euron siirtosummalla Saksan Bundesliigassa pelaavaan 1. FC Nürnbergiin.


title: Jan Polák

text: Hän debytoi Bundesliigassa sarjan avauskierroksella 6. elokuuta 2005 Hamburger SV:ta vastaan. Polák teki ensimmäisen maalinsa Bundesliigassa ja Nürnbergissä toukokuussa 2006 5-2 voitosta Borussia Mönchengladbachista. Hän voitti kauden 2006–2007 päätteeksi Saksan cupin, jonka finaalissa hän pääsi kentälle 35. minuutilla. Polák pelasi seurassa 62 ottelua Bundesliigassa ja niissä teki neljä maalia.


title: Jan Polák

text: Elokuussa 2007 Polák siirtyi belgialaiseen Anderlechtiin noin 3,5 miljoonan euron siirtosummalla. Hänestä tuli samalla Anderlechtin historian toiseksi kallein pelaajahankinta, kuten myös koko Belgian. Polák pelasi seurassa box-to-box-tyyppinen keskikenttäpelaajana ja oli ratkaisevassa roolissa seuran menestyksessä liigassa ja UEFA Cupissa. Hän voitti seurassa Belgian cupin vuonna 2008 ja vuonna 2010 Jupiler Pro Leaguen ja supercupin. Polák pelasi Anderlechtissä myöhemmin oikeana puolustajana, mutta hän siirtyi tammikuussa 2011 takaisin Saksan Bundesliigaan, tällä kertaa VfL Wolfsburgiin. Hän pelasi seurassa vakuuttavan loppukauden ja teki maalin huhtikuussa 2011 FC St. Paulia vastaan.


title: Jan Polák

text: Polák on pelannut Tšekin nuorisomaajoukkueissa viidellä eri tasolla. Vuonna 2002 hän oli osana alle 21-vuotiaiden EM-mestaruutta voittanutta joukkuetta. Hän debytoi A-maajoukkueessa 18-vuotiaana. Hänellä oli maajoukkueesta viiden vuoden tauko ennen palaamista 9. helmikuuta 2005, jolloin hän teki myös maalin Sloveniaa vastaan. Polák on ollut Tšekin joukkueessa vuoden 2006 MM-kilpailuissa ja vuoden 2008 EM-kilpailuissa.


title: Jan Polák

text: 1. FC Nürnberg


title: Jan Polák

text: R.S.C. Anderlecht


title: Sovinnon kukka

text: Sovinnon kukka on japanilainen elokuva vuodelta 1958. Se kertoo liikemiehestä, joka on ollut aina valmis neuvomaan tuttaviaan ihmissuhdeasioissa, mutta onkin neuvoton tyttärensä suhteen, kun tämä päättää mennä naimisiin kysymättä isältä neuvoa. Elokuva on ohjaajansa ensimmäinen värielokuva, ja sovinnon kukaksi kutsutun liljakasvin punaisella värillä on erityinen merkitys koko elokuvan läpi.


title: Buck Brannaman

text: Dan M. "Buck" Brannaman on yhdysvaltalainen hevosten kouluttaja ja johtavia luonnollisen hevostaidon soveltajia. Menetelmässä pyritään työskentelemään hevosen kanssa lähtökohtana hevosen luontainen olemus ja sen ajattelu- ja kommunikointitapa. Siten hevosta koulutetaan hyväksymään ihminen ja suhtautumaan ihmiseen luottavaisesti ja toimimaan tämän pyyntöjen mukaan. Brannaman on lausunut tavoitteekseen saada eläin tuntemaan olonsa turvalliseksi ja varmaksi ihmisen läheisyydessä, niin että hevonen ja ratsastava ovat yhtä.


title: Buck Brannaman

text: Brannamanin lapsuus oli ankara, ja hän joutui isänsä pahoinpitelemäksi. Vaikeuksissaan hän turvautui hevosiin, ja oman kokemuksensa kautta hän opetteli tarkastelemaan tilanteita hevosen näkökulmasta. Hän on kirjoittanut: "Olen ollut tekemisissä hevosten kanssa 12-vuotiaasta alkaen, ja minua on purtu, potkittu ja heitetty selästä ja päälleni on rynnätty. Olen kokeillut kaikkia fyysisiä keinoja hevosen hallitsemiseksi, että pysyisin hengissä. Lopulta tajusin, että voisin selvitä helpommin, kun selvittäisin, miksi hevonen toimii niin kuin se toimii."


title: Buck Brannaman

text: Brannanista on valmistunut Cindy Meehlin ohjaama elokuva "Buck", joka oli menestys Sundancen elokuvajuhlilla 2011.


title: Nyrkit taskussa

text: Nyrkit taskussa on italialainen elokuva vuodelta 1965. Sitä pidetään yhtenä italialaisen neorealismin klassikoista. Se kertoo miehestä, jonka häiriintyneen perheen ainoa täysipäinen jäsen on menossa naimisiin. Elokuvassa on mustaa huumoria, ja se pilkkaa pikkuporvarillisia perhearvoja.


title: Nyrkit taskussa

text: "The New York Timesin" kriitikot valitsivat "Nyrkit taskussa" vuonna 2004 yhdeksi kaikkien aikojen tuhannesta parhaasta elokuvasta.


title: Leijonat 2011

text: Leijonat 2011 – Virallinen Leijonat -kokoelma on kevään 2011 jääkiekon maailmanmestaruuskilpailuiden jälkeen julkaistu kokoelmalevy, joka sisältää maailmanmestaruuskilpailuissa soitettuja kappaleita, joista nousi isoja hittejä, soiden runsaasti muun muassa radiossa kisojen aikana ja niiden jälkeen.


title: Sun News Network

text: Sun News Network oli englanninkielinen Kanadassa toiminut uutiskanava, jonka omistivat Sun Media Corporation ja Groupe TVA, molemmat Québecor Média-yhtiön tytäryhtiöitä. Kanava aloitti lähetyksensä 18. huhtikuuta 2011.


title: Sun News Network

text: Sun News oli tunnettu provosoivasta sisällöstään, oikeistokonservatiivisista näkökulmistaan, ja useista kohuistaan. Sillä oli keskimäärin vain 8000 katsojaa, mikä oli huomattavasti vähemmän kuin sen kilpailijoilla CBC News Networkilla ja CTV News Channelilla.


title: Sun News Network

text: Kanava lopetti toimintansa 13.2.2015 taloudellisten tappioiden ja huonojen katsojalukujen takia.


title: Paide Linnameeskond

text: Paide Linnameeskond on jalkapalloseura Paiden kaupungista Virosta. Joukkue pelaa Meistriliigassa, maan korkeimmalla sarjatasolla, jonne se nousi kaudeksi 2009. Meistriliigan-vuosinaan joukkue on sijoittunut sarjataulukon viimeisten joukkoon, mutta on säilyttänyt sarjapaikkansa. Paide LM perustettiin vuonna 1990. Miesten edustusjoukkue pelaa kotiottelunsa Paide Ühisgümnaasiumi stadiumilla.


title: Paide Linnameeskond

text: "Tilanne 24. kesäkuuta 2011"


title: Siltalan pehtoori (vuoden 1934 elokuva)

text: Siltalan pehtoori on Risto Orkon ohjaama elokuva vuodelta 1934. Sen käsikirjoitus perustuu Harald Selmer-Geethin romaaniin "Siltalan pehtori" (Inspektorn på Siltala, 1903) ja osittain Hj. Procopén tekemään näytelmäsovitukseen.


title: Siltalan pehtoori (vuoden 1934 elokuva)

text: Elokuvan naispääosan esittäjä on aikakauden suuri elokuvatähti Hanna Taini. Kreditoimattomana sisäkkönä näyttelee vuoden 1934 Miss Suomi Anna-Liisa Fahler. Elokuvaa kuvattiin Lohjalla Laakspohjan kartanossa. Elokuva rikkoi ensimmäisenä suomalaisena elokuvana miljoonan katsojan rajan.


title: Siltalan pehtoori (vuoden 1934 elokuva)

text: Siltalan kartanoon saadaan uusi pehtori, Kurt Alarik Paul. Hän ei suostu asumaan pehtorille varatussa murjussa, vaan vaatii parempia asuinoloja. Piiat ihailevat ja ihmettelevät pehtorin otteita. Kurtin ensimmäinen tapaaminen Siltalan omistajan, kauniin Lilli Lindin kanssa menee puihin. Paroni Silfversköld on nimittäin valehdellut Kurtille, että leskiruustinna Hanell on Siltalan valtiatar, jolloin Kurt kohtelee Lilliä pelkkänä tytönhupakkona. Tilanne laukeaa kun Silfversköld paljastaa totuuden Kurtille. Lilli paheksuu Silfversköldin pilaa. Silfversköld on Kurtin opiskelutoveri, ja ihmettelee miksi Kurt on ottanut työpaikan pehtorina. Kurt on tosiasiassa rikas kartanonomistaja Uudeltamaalta; hän on ottanut pehtorin pestin vedonlyönnin seurauksena. Hän ei halua Silfversköldin paljastavan salaisuutta.


title: Siltalan pehtoori (vuoden 1934 elokuva)

text: Kartanossa ovat vierailulla myös Lillin miesvainaan, kapteeni Lindin sukulainen luutnantti Hugo Mandelcrona ja kamreeri August Suvanto. Kapteeni Lind määräsi testamentissaan, että Lillin on vuoden kuluessa avioiduttava Hugon kanssa tai maksettava tälle perintöä puoli miljoonaa markkaa. Hugon mielestä hänen avioliittonsa Lillin kanssa on jo lähes lukkoon lyöty. Hän käyttäytyy liioitellun itsevarmasti, keikaroi ja keimailee. Lilli pitää Hugosta, mutta ei halua naimisiin hänen kanssaan. Eräänä iltana Kurt kutsutaan herrasväen seuraan viettämään iltaa. Lilli lumoutuu pehtorin lauluesityksestä. Vähitellen heidän suhteensa syvenee. Rakkauden liekit alkavat kyteä.


title: Siltalan pehtoori (vuoden 1934 elokuva)

text: Elokuvan subrettipari ovat renki Aaretti ja piika Miina. Aaretti havittelee Miinan kättä, mutta Miina pysyy tylynä miestä kohtaan. Lilli taasen alkaa epäillä että Kurt on pihkaantunut Miinaan. Hän tekee romanttisia tulkintojaan nähdessään Kurtin Miinan aitanovella ja Miinan halailemassa Kurtia sen jälkeen kun tämä on kesyttänyt raivostuneen hevosen. Todellisuudessa pehtorin ja Miinan välillä ei ole mitään romanttista.


title: Siltalan pehtoori (vuoden 1934 elokuva)

text: Kurt saa Siltalan kartanon talouden järjestykseen. Lilli sen sijaan väsyy ja matkustaa pois. Hän ilmoittaa palaavansa syyskuun ensimmäisenä päivänä, jolloin hän antaa vastauksen Hugon kosintaan. Tällä välin Hugo ja Aaretti juovat itsensä tainnoksiin säätyrajat ylittävässä juopottelukohtauksessa. Kurt myy pienen osan Siltalan metsistä, jolloin Siltalan armon taloudellinen asema kohenee oleellisesti. Vihdoin tulee syyskuu ja Lilli palaa Siltalaan. Hänen ja Kurtin onnea varjostaneet väärinkäsitykset oikaistaan. Illalla August ilmoittaa Lillin ja Kurtin kihlautuneen. Samalla paljastetaan Kurtin todellinen henkilöllisyys.


title: Siltalan pehtoori (vuoden 1934 elokuva)

text: Elokuvan käsikirjoitus perustuu Harald Selmer-Geethin romaanin "Inspektorn på Siltala" (1903) suomennokseen "Siltalan pehtori" (suom. Aarni Kouta 1904) ja osittain Hj. Procopén tekemään näytelmäsovitukseen, jonka on suomentanut J. Maanpää.


title: Siltalan pehtoori (vuoden 1934 elokuva)

text: Siltalan kartanon esikuvaksi on mainittu Koskipään kartano Hartolassa. Myös Lilli Lindillä oli esikuvansa: Koskipään kartano valtias Annie Boisman (1859–1927, alkuaan Annie Winter). Boisman oli kirjailija Maila Talvion (Maria Winter) sisar. Hän avioitui Koskipään kartanon omistajan Carl Erik von Gerdtenin (17. marraskuuta 1858 – 17. heinäkuuta 1885) kanssa elokuussa 1880. Seitsemän leskenvuoden jälkeen Annie Boisman avioitui Koskipään tilanhoitajan, agronomi Karl Arthur Boismanin (1863–1939) kanssa.


title: Siltalan pehtoori (vuoden 1934 elokuva)

text: "Siltalan pehtoori" kuvattiin kesällä ja syksyllä 1934. Sateinen kesä viivästytti teoksen valmistumista. Siltalaa esitti Laakspohjan kartano Lohjan maalaiskunnassa. Lisäksi kuvattiin Hollolassa, Tuusulassa ja Messukylässä. Sisäkuvia otettiin Laakspohjan kartanon puimahuoneessa. Studiona oli Vironkadun studio Helsingissä.


title: Siltalan pehtoori (vuoden 1934 elokuva)

text: "Siltalan pehtoori" on ensimmäinen suomalainen elokuva, jota varten tehtiin ennakkomainoselokuva eli traileri. Se on myös ensimmäinen laatuaan, jonka käyttörepliikit äänitettiin myös ulkokuvaotoksissa. Valentin Vaala ohjasi "Siltalan pehtoorista" uuden version vuonna 1953, mutta sen kaupallinen menestys jäi vaatimattomaksi.


title: Siltalan pehtoori (vuoden 1934 elokuva)

text: "Siltalan pehtoori" oli Suomi-Filmin siihen mennessä suurin kaupallinen menestys, jonka mainitaan ylittäneen ensimmäisenä suomenkielisenä elokuvana miljoonan katsojan rajan. 1930-luvulla elokuvien kävijämääristä ei kuitenkaan kerätty luotettavia julkisia tilastoja, vaan niitä alettiin Suomessa kerätä vasta vuonna 1972. Sitä edeltävät katsojaluvut perustuvat esityskerroista tehtyihin laskennallisiin arvioihin. Suomen elokuvasäätiön tilastossa "Siltalan pehtoori" oli 2010-luvun alkuun mennessä Suomen kuudenneksi eniten teatterikatsojia kerännyt elokuva. Selvästi enemmän katsojia olivat saaneet vain Edvin Laineen "Tuntematon sotilas" ja Toivo Särkän "Kulkurin valssi".


title: Siltalan pehtoori (vuoden 1934 elokuva)

text: Televisioesitysten yhteydessä "Siltalan pehtoori" sai miljoonayleisön toisella esityskerrallaan syyskuussa 1979. Elokuvan suosio perustui romanttisen päätarinan lisäksi myös sen sisältämään kansanomaiseen tilannekomiikkaan ja lauluihin. Elokuvan kansainvälinen menestys jäi Suomi-Filmin odotuksia pienemmäksi, sillä se onnistuttiin ilmeisesti myymään vain Viroon ja Norjaan.


title: Siltalan pehtoori (vuoden 1934 elokuva)

text: Aikalaiskriitikoiden vastaanotto oli suopea. "Helsingin Sanomien" arvioija John Seppänen piti Orkon ohjausta mutkattomana, helposti sulavana ja hauskana. Aamulehdessä Roland af Hällström arvioi "Siltalan pehtoorin" käänteentekeväksi ja kirjoitti: ”Se on lopullisesti nostanut esille suomalaisen filmiohjaajan, se tuo kankaalle kaksi luonnekoomikkoa, jotka varmasti tulevissa elokuvissa jatkavat voittokulkuaan, ja se näyttää, että maassa on ainakin kaksi nuorta näyttelijätärtä, jotka kaikin puolin kykenevät kantamaan filmien päärooleja.” "Uuden Suomen" nimimerkki Jep. kehui kuvausta ja kohtauksien järjestelyä, mutta näki puutteita kokonaisuudessa. Kriitikon mielestä elokuvan pääjuoni oli mitätön ja teennäinen eikä riittänyt pitämään katsojaa täysin otteessaan. "Siltalan pehtoorin" parhaat puolet hän näki elokuvan sivujuonteissa.


title: Siltalan pehtoori (vuoden 1934 elokuva)

text: Myöhempien aikojen kriitikot arvioivat "Siltalan pehtooria" lähinnä sen yleisömenestyksen kannalta. Eräs vuoden 2011 kriitikko piti näyttelijätyötä puisevana ja Theodor Lutsin kuvausta elokuvan ainoana valopilkkuna.


title: StarCraft II: Heart of the Swarm

text: StarCraft II: Heart of the Swarm on Blizzard Entertainmentin kehittämä lisäosa lle. Se on StarCraft II-trilogian toinen osa. Heart of the Swarm julkaistiin maailmanlaajuisesti 12. maaliskuuta 2013. Trilogian kolmas osa julkaistiin 10. marraskuuta 2015.


title: StarCraft II: Heart of the Swarm

text: Starcraft II -trilogian jokainen osa keskittyy yhteen kolmesta rodusta. Edeltävän osan Wings of Libertyn yksinpelikampanja seurasi Terraneiden Jim Raynorin taistelua, jonka eräänä lopputuloksena Queen of Blades muuttui jälleen Sarah Kerriganiksi. Heart of the Swarm jatkaa tästä, ja keskittyy Kerriganiin ja hänen hallitsemiinsa Zergeihin. Peli toimii osittain roolipelimaisena.


title: StarCraft II: Heart of the Swarm

text: Heart of the Swarmin kampanja kulkee samalla tavalla kuin Wings of Libertyn, mutta jotkut mekaniikat muuttuvat. Suurimmassa osassa pelin tehtäviä Sarah Kerrigan on pelattava hahmo, ja pelin edetessä hänen voimansa alkavat kasvaa ja hän kykenee hallitsemaan enemmän zergejä. Peli tarjoaa samanoloisia "vain kampanja-yksikköjä", joita ei voi käyttää moninpelissä. Myös moninpeliin on tulossa parannuksia.


title: StarCraft II: Heart of the Swarm

text: Heart of the Swarmin tarina alkaa Wings of Libertyn jälkeen. Jim Raynor ja hänen johtamat Terranit onnistuivat lopettamaan Zergien invaasion Koprulu-sektoriin hyökkäämällä Chariin ja käyttämällä muinaista xel'naga-artefaktia tuhoamalla Zergit ja muuttamaan Sarah Kerriganin takaisin ihmiseksi. Näytti siltä, että Zergien uhka olisi lopullisesti ohi. Mutta ilman Kerrigania Zergit ovat ajautuneet keskinäiseen kahakkaan. Samaan aikaan Kerrigan vannoo kostavansa Arcturus Mengskille kaiken, ja alkaa etsimään ja yhdistämään hajautuneita Zergien pesueita.


title: Noaea mucronata

text: Noaea mucronata on pieni piikkinen pensas. Se on yleensä 25–50 senttimetriä korkea, voimakkaasti haarova kasvi, jonka versot muuttuvat tyvestä puumaisiksi. Oksat ovat teräväkärkiset, mutta kasvilla ei ole erillisiä piikkejä. Lehdet ovat noin sentin pituiset ja hyvin kapeat. Pienet vihreät kukat puhkeavat lehtihankoihin, ja niistä tulee myöhemmin 3–6 mm pitkät siivet, jotka auttavat punavalkoisen hedelmän leviämistä.


title: Noaea mucronata

text: "Noaea mucronataa" tavataan Välimeren seudulla (sekä Euroopassa, Aasiassa että Pohjois-Afrikassa) ja Lähi-idässä. Vuonna 2000 se löydettiin Venäjältä. Se on potentiaalisesti haitallinen vieraslaji, jonka leviämistä pidetään silmällä.


title: Evanescence (albumi)

text: Evanescence on yhdysvaltalaisen Evanescence-yhtyeen studioalbumi, joka julkaistiin 11. lokakuuta 2011 Wind-up Records -levy-yhtiön kautta. Se on yhtyeen kolmas studioalbumi. Albumin on tuottanut Nick Raskulinecz. Suomessa albumi nousi virallisen albumilistan sijalle 14.


title: Evanescence (albumi)

text: Yhtye aloitti kappaleiden kirjoittamisen albumille kesällä 2009. Ensimmäisen kerran yhtye meni studioon keväällä 2010 tuottaja Steve Lillywhiten kanssa, mutta myöhemmin he lopettivat albumin nauhoitukset hänen kanssaan, koska työskentely hänen kanssaan ei toiminut. Huhtikuussa 2011 he aloittivat albumin nauhoitukset uuden tuottajan, Nick Raskulineczin kanssa.


title: Evanescence (albumi)

text: 23. kesäkuuta 2011 yhtyeen laulaja Amy Lee kertoi, että lähes valmiina oli 16 kappaletta, joista kaikki eivät kuitenkaan tulisi albumille. Myöhemmin kuitenkin ilmoitettiin, että kaikki 16 kappaletta tulevat olemaan albumin deluxe-versiolla. Lee on sanonut, että kappaleiden sanoitukset käsittelevät muun muassa rikkinäisyyttä, vapauden kaipuuta, menetystä ja rakastumista.


title: Evanescence (albumi)

text: Kesäkuussa 2011 ilmoitettiin, että uusi albumi julkaistaisiin 4. lokakuuta 2011, ja sen nimeksi paljastettiin "Evanescence". Heinäkuussa levy-yhtiö kuitenkin siirsi levyn julkaisuajankohtaa viikolla eteenpäin.


title: Evanescence (albumi)

text: Albumin ensimmäisenä singlenä julkaistiin kappale ”What You Want” 9. elokuuta 2011. Kappaleen ensiesitys oli MTV-kanavalla edellisenä päivänä. Kappaleeseen kuvattiin New Yorkissa musiikkivideo.


title: Evanescence (albumi)

text: Albumin toinen single on kappale ”My Heart Is Broken”. Kappaleen musiikkivideo julkaistiin tammikuussa 2012.


title: Evanescence (albumi)

text: Deluxe Edition


title: Evanescence (albumi)

text:
Japanilainen painos
Japanilainen Deluxe Edition
iTunesAlbumi debytoi Yhdysvalloissa Billboard 200 -listan sijalla yksi 127 000 kappaleen myyntimäärällä. Se on yhtyeen toinen studioalbumi, joka sijoittuu listan ykköseksi. Myös yhtyeen edellinen albumi, vuonna 2006 julkaistu "The Open Door" debytoi listan ykkössijalla.


title: Rémi Garde

text: Rémi Garde (s. 3. huhtikuuta 1966) on ranskalainen jalkapallovalmentaja ja entinen puolustaja. Kaudella 2018 hän valmentaa kanadalaista MLS-liigassa pelaavaa Montreal Impactia.


title: Rémi Garde

text: Gardella on myös takanaan pitkä ura Olympique Lyonnais'n organisaatiossa.


title: Rémi Garde

text: Garde aloitti pelaajauransa Olympique Lyonnais’n juniorijoukkueissa ja nousi seuran omana kasvattina edustusmiehistöön ensimmäisen kerran kaudella 1984–1985. Hän pelasi kuitenkin vain yhden ottelun ja esiintyi seuraavat kaksi kautta vain Lyonin II-joukkueessa. Garde palasi edustusmiehistöön jälleen 1987–1988, mutta todellisen läpimurtonsa keskikentän pohjalla tai liberon paikalla viihtynyt Garde teki seuraavalla kaudella. Hän nousi Lyonin avainpelaajien joukkoon ja oli isossa roolissa seuran noustessa pääsarjaan.


title: Rémi Garde

text: Liigatasolla Garde edusti Lyonia neljä kautta ja kantoi myös joukkueen kapteeninnauhaa. Kesällä 1993 hän jätti Lyonin ja siirtyi RC Strasbourgiin. Toisella kaudellaan hän pääsi taistelemaan Coupe de Francen voitosta, mutta finaalissa Paris Saint-Germain voitti Paul Le Guenin maalilla 1–0. Kahden Strasbourgissa vietetyn kauden jälkeen Garde siirtyi Englantiin Arsenalin joukkueeseen. Garde siirtyi "Tykkimiehiin" samana päivänä Patrick Vieiran kanssa, ja molempia voidaan pitää seuran päävalmentajaksi myöhemmin samana vuonna siirtyneen Arsène Wengerin löytöinä. Hyvistä suosituksista huolimatta Garde ei onnistunut nousemaan Arsenalin avauskokoonpanoon, sen sijaan hän toimi Emmanuel Petit’n luotettavana vaihtomiehenä. Kaudella 1997–1998 hän kruunasi uransa Englannin tuplamestaruuteen. Polvivaivoista kärsinyt Garde lopetti pelaajauransa kesäkuussa 1999.


title: Rémi Garde

text: Ranskan maajoukkueessa Garde debytoi tammikuussa 1990 maaottelussa Kuwaitia vastaan. Hän pelasi Ranskan paidassa kuusi maaottelua ja oli mukana EM-kisoissa 1992, muttei saanut lopputurnauksessa peliaikaa. Hänen viimeiseksi maaottelukseen jäi EM-kisojen alla pelattu harjoitusottelu Sveitsiä vastaan.Pelaajauransa jälkeen Garde toimi kommentaattorina tv:ssä ja jalkapallokonsolipeleissä. Valmennusuransa hän aloitti vuonna 2003, kun hänestä tuli entisen seuransa Olympique Lyonnais’n apulaisvalmentaja. Yhdessä Paul Le Guenin kanssa hän luotsasi Lyonin kahteen perättäiseen Ranskan mestaruuteen. Le Guenin jätettyä seuran kesällä 2005 Garde jatkoi Gérard Houllier’n apuvalmentajana ja voitti hänen kanssaan kaksi mestaruutta lisää.


title: Rémi Garde

text: Houllier’n jätettyä valmennustehtävänsä Lyonissa kauden 2006–2007 jälkeen Garden spekuloitiin siirtyvän Arsenalin urheilutoimenjohtajaksi. Hän kuitenkin jatkoi Lyonin organisaatiossa valmennustehtävissä, joskin kaudella 2007–2008 Christophe Galtier toimi päävalmentaja Alain Perrinin ykkösapulaisena. Kesällä 2010 Garde siirtyi Lyonin valmennusakatemian johtoon Georges Prostin jätettyä paikkansa.


title: Rémi Garde

text: Kesäkuussa 2011 Garde nousi pitkän spekuloinnin jälkeen Lyonin edustusjoukkueen päävalmentajaksi Claude Puelin saatua potkut tehtävistään. Garde luotsasi Lyonin debyyttikaudellaan ensimmäiseen turnausvoittoon neljään vuoteen, kun seura kaatoi US Quevillyn Coupe de Francen loppuottelussa 1–0. Lisäksi Lyon eteni finaaliin Coupe de la Liguessä, mutta hävisi mestaruuden Olympique de Marseillelle. Ranskan liigassa Lyonin menestys jäi kaudella 2011–2012 odotuksia vaisummaksi ja joukkue oli lopulta neljäs. Näin Lyon jäi ensimmäistä kertaa 13 vuoteen Mestarien liigan ulkopuolelle. Kauden jälkeen Garde allekirjoitti kesään 2014 ulottuvan jatkosopimuksen seuran kanssa.


title: Rémi Garde

text: Kaudella 2012–2013 Garde luotsasi Lyonin jälleen taistelemaan kärkisijoista liigassa, mutta Paris Saint-Germainille joukkue ei mahtanut mitään. Lopulta Lyon oli kolmas häviten PSG:lle 16 pistettä. Näin Lyon selvisi jälleen Mestarien liigaan, mutta putosi viimeisellä karsintakierroksella yllättäen Real Sociedadille yhteismaalein 4–0. Kaudella 2013–2014 seuralla oli mahdollisuus palata pokaalikantaan, mutta PSG voitti Lyonin Coupe de la Liguen finaalissa 2–1. Finaalitappio liigacupissa oli Gardelle toinen Lyon-valmentajana. Toukokuun alussa ennen liigan viimeistä kierrosta Garde ilmoitti jättävänsä Lyonin kesällä perhesyiden vuoksi.


title: Rémi Garde

text: 2. marraskuuta 2015 lähtien hänestä tuli Aston Villan päävalmentaja vuoteen 2019 ulottuvalla sopimuksella. Garden johdolla Villan tahmeat esitykset liigassa jatkuivat ja joukkue juuttui putoamisviivan alapuolelle. Lopulta seura purki Garden sopimuksen maaliskuun lopussa 2016, kun Villa oli voittanut vain kolme pelaamistaan 23 ottelusta Garden alaisuudessa.


title: Rémi Garde

text: 8. marraskuuta 2017 Garde allekirjoitti sopimuksen kanadalaisen MLS-seura Montreal Impactin kanssa.


title: Kosola (täsmennyssivu)

text: Kosola voi tarkoittaa seuraavia:


title: Gabriel Landeskog

text: Gabriel Ingemar John Landeskog (s. 23. marraskuuta 1992 Tukholma, Ruotsi) on ruotsalainen jääkiekkoilija, olympiamitalisti ja maailmanmestari, joka pelaa NHL-joukkue Colorado Avalanchessa. Colorado varasi hänet toisena pelaajana koko . Hän toimii myös joukkueensa kapteenina ja oli vuonna 2012 kautta aikain nuorimpana valittu NHL-kapteeni.


title: Gabriel Landeskog

text: Landeskog aloitti jääkiekon omien sanojensa mukaan 10- tai 11-vuotiaana Hammarby IF:ssä. Hän siirtyi kaudeksi 2007–2008 Djurgårdens IF:ään, jossa voitti J18 Allsvenskanin mestaruuden keväällä 2008. Kaudella 2008–2009 hän toimi TV-Puckenissa Stockholm 1:n kapteenina ja voitti yhdeksällä maalillaan turnauksen maalipörssin. Samalla kaudella Landeskog teki Elitserien-debyyttinsä Djurgårdenissa Brynäs IF:ää vastaan 21. helmikuuta 2009, jolloin hän oli 16 vuotta ja 90 päivää vanha. Hän on Elitserienin kaikkien aikojen toiseksi nuorin pelaaja Fredrik Möllerin jälkeen. Landeskog pelasi kauden aikana kolme Elitserien-ottelua. Hän teki toisessa ottelussaan syöttöpisteen Skellefteå AIK:ta vastaan.


title: Gabriel Landeskog

text: Kesällä 2009 OHL-joukkue Plymouth Whalers varasi Landeskogin kolmantena pelaajana . Elokuussa Plymouth kuitenkin myi hänet Kitchener Rangersiin, jossa Landeskog pelasi kauden 2009–2010. Hän teki OHL-kaudella 61 runkosarjaottelussa tehopisteet 24+22=46 sekä 20 pudotuspeliottelussa pisteet 8+15=23. Landeskog oli pudotuspeleissä Kitchenerin sisäisen pistepörssin kolmas. Hänet valittiin kauden päätteeksi joukkueen parhaaksi tulokkaaksi. Landeskog sijoittui kolmanneksi OHL:n tulokkaiden piste- ja maalipörssissä, ja hänet valittiin OHL:n tulokkaiden tähdistökentälliseen.


title: Gabriel Landeskog

text: Toisen OHL-kautensa 2010–2011 alkaessa Landeskog nimettiin Kitchenerin kapteeniksi. Hänestä tuli joukkueen kaikkien aikojen ensimmäinen eurooppalainen kapteeni. Landeskog teki OHL:n runkosarjassa 53 ottelussa tehopisteet 36+30=66 ja oli Kitchenerin paras maalintekijä sekä kolmanneksi paras pistemies. Hän loukkasi alle 20-vuotiaiden MM-kilpailuissa nilkkansa eikä pelannut kaikkia Kitchenerin otteluita runkosarjassa. Landeskog oli Kitchenerin paras maalintekijä kevään 2011 pudotuspeleissä, jolloin hän oli tehopisteillä 6+4=10 myös joukkueen toiseksi paras pistemies.


title: Gabriel Landeskog

text: Kesällä 2011 Colorado Avalanche varasi Landeskogin NHL:ään koko varaustilaisuuden toisena pelaajana Ryan Nugent-Hopkinsin jälkeen. Ennen varaustilaisuutta listasi hänet tammikuussa 2011 parhaaksi lupaukseksi Pohjois-Amerikassa pelaavista kenttäpelaajista. Huhtikuun listauksessa Nugent-Hopkins nousi Landeskogin ohi ensimmäiseksi. KHL-joukkue Salavat Julajev Ufa varasi Landeskogin vuonna 2011 16. pelaajana . Heinäkuussa 2011 hän teki kolmivuotisen tulokassopimuksen Coloradon kanssa.


title: Gabriel Landeskog

text: Landeskogin tulokaskausi NHL:ssä oli kausi 2011–2012. Hän teki NHL-uransa avausmaalin kauden kolmannessa ottelussa 12. lokakuuta 2011 Columbus Blue Jacketsia vastaan. Landeskogista tuli samalla 18 vuoden ja 324 päivän ikäisenä NHL:n kaikkien aikojen nuorin ruotsalainen maalintekijä. Sittemmin hänen ennätyksensä on rikkonut kaksi vuotta myöhemmin kuitenkin Elias Lindholm. Landeskog teki kauden aikana 82 runkosarjaottelussa tehopisteet 22+30=52, joilla hän oli joukkueen paras maalintekijä sekä kolmanneksi paras pistemies Ryan O'Reillyn ja Paul Stastnyn jälkeen. Landeskog jakoi tulokkaiden pistepörssin voiton Edmonton Oilersin Nugent-Hopkinsin kanssa, mutta Landeskog teki enemmän maaleja. Landeskog palkittiin kauden päätteeksi NHL:n vuoden tulokkaana Calder Memorial Trophylla. Hänet valittiin myös NHL:n helmikuun 2012 tulokkaaksi.


title: Gabriel Landeskog

text: 4. syyskuuta 2012 Avalanche nimesi Landeskogin kapteenikseen kaikkien aikojen nuorimpana NHL:n historiassa. Hän oli vain 19 vuotta ja 286 päivää vanha. Ennätyksen edellinen haltija Sidney Crosby oli nimeämishetkellään vuonna 2006 vain 11 päivää Landeskogia vanhempi. Tosin Brian Bellows on kantanut kapteenin C-kirjainta Landeskogiakin nuorempana, mutta vain väliaikaisesti tuuraten joukkueensa loukkaantunutta kapteenia Craig Hartsburgia. Landeskog pääsi aloittamaan virassaan NHL:n puolella kuitenkin vasta tammikuussa 2013 NHL:n työsulun vuoksi.


title: Gabriel Landeskog

text: Landeskog palasi lokakuussa 2012 työsulun kestäneellä sopimuksella Djurgårdeniin, joka oli edelliskeväänä pudonnut Ruotsin toiseksi korkeimmalle sarjatasolle HockeyAllsvenskaniin. Hän pelasi kuitenkin viimeisen ottelunsa joukkueessa 3. joulukuuta 2012 Almtuna IS:ää vastaan ja palasi verotussyistä Pohjois-Amerikkaan. Elokuussa 2013 Landeskog teki peräti seitsemänvuotisen ja 39 miljoonan dollarin arvoisen jatkosopimuksen Avalanchen kanssa.


title: Gabriel Landeskog

text: Kaudella 2013–2014 Landeskog oli tehoilla 26+39=65 Avalanchen toiseksi paras pistemies Matt Duchenen jälkeen. Hän voitti myös joukkueen sisäisen tehotilaston lukemalla +21.


title: Gabriel Landeskog

text: Landeskog edusti Ruotsia Sotšin olympiakisoissa 2014, jolloin hän toimi joukkueen varakapteenina ja voitti hopeaa. Landeskog pelasi myös MM-kilpailuissa vuosina 2012 ja 2013, joista ensimmäisessä turnauksessa hän kuului joukkueen kapteenistoon 19-vuotiaana. Landeskog valittiin Italiaa vastaan pelatun ottelun jälkeen Ruotsin parhaaksi pelaajaksi. Jälkimmäisestä turnauksesta hän voitti maailmanmestaruuden. Yhteensä Landeskog on pelannut 28 A-maaottelua tehopistein 4+6=10.


title: Gabriel Landeskog

text: Landeskog pelasi myös alle 20-vuotiaiden MM-kilpailuissa vuonna 2011 ja toimi Ruotsin varakapteenina, mutta hänen turnauksensa päättyi jo avausotteluun Norjaa vastaan nilkkavamman takia. Landeskog teki ottelussa tehopisteet 1+1=2. Landeskog pelasi myös alle 18-vuotiaiden MM-kilpailuissa vuonna 2009, jolloin hän toimi Ruotsin varakapteenina ja oli neljällä maalilla joukkueen toiseksi paras maalintekijä Magnus Pääjärven jälkeen. Hänet valittiin turnauksessa Ruotsin top-3-pelaajaksi. Landeskog pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän toimi Ruotsin kapteenina ja voitti pronssia. Landeskog oli tehoilla 4+3=7 joukkueen paras maalintekijä ja jakoi sisäisen pistepörssin voiton Adam Larssonin kanssa.


title: Gabriel Landeskog

text: Landeskogin vahvuuksiin kuuluu itsevarmuus, laukaus, kädet, pelikäsitys ja kiekonkäsittelytaidot. Hänellä on kuitenkin ajoittain parannettavaa hermokontrollissa. Landeskogia on verrattu mm. Mike Richardsiin, Brenden Morrowiin sekä Peter Forsbergiin, jota hän pitää myös esikuvanaan.


title: Gabriel Landeskog

text: Landeskogin isä Tony sekä hänen serkkunsa Kent Grufman ovat pelanneet jääkiekkoa Elitserienissä. Gabriel Landeskog harrasti lapsena myös jalkapalloa. Hänellä on myös kaksoissisko Beatrice.


title: Yodeokin gwalliso-leiri

text: Yodeokin keskitysleiri eli gwalliso-leiri no. 15 (, hanja 耀德第十五號管理所) on keskitysleiri Pohjois-Koreassa, yksi poliittisista gwalliso-vankileireistä. Ihmisoikeusjärjestö Amnestyn vuonna 2011 julkistamien tietojen ja satelliittikuvien mukaan keskitysleiri sijaitsee Yodeokin piirikunnassa Etelä-Hamgyeongin maakunnassa. Keskitysleirissä on Amnestyn mukaan kaksi aluetta: täydellisen hallinnan alue, jossa 1990-luvulla arvioitiin olevan 30 000 vankia, ja vallankumouksellisten alue, jossa on noin 16 500 vankia. Järjestö kertoi vallankumouksellisten alueelta vapautuneen noin 30 vankia, jotka ovat myös onnistuneet pakenemaan Pohjois-Koreasta. Yksi tunnetuista vangeista on Kang Chol-Hwan.


title: Yodeokin gwalliso-leiri

text: Yodeokin keskitysleiristä on tehty dokumentti "Yodok Stories" (2008). Pohjois-Korean hallitus kiistää leirin olemassaolon.


title: Yodeokin gwalliso-leiri

text: Yodeokin keskitysleiriä ympäröi 3–4-metrinen piikkilanka-aita ja 2–3-metrinen muuri, joka on päällystetty sähkölangalla. Aitaa ja muuria vartioivat tuhat vartijaa, jotka on aseistettu automaattiasein ja käsikranaatein.


title: Yodeokin gwalliso-leiri

text: Vangit tekevät pakkotyötä kipsilouhoksella ja kultakaivoksessa. Leirillä sijaitsee myös tekstiilitehtaita, tislaamoita ja kuparityöpaja.


title: Yodeokin gwalliso-leiri

text: Yodeokin keskitysleirin vangeilla ei ole juurikaan oikeuksia, ja heitä kohdellaan kuin orjia. Kaikki leiriltä pakoa yrittäneet teloitetaan 2–3 kuukautta kestävän kuulustelun jälkeen. Häiriötä aiheuttavat vangit suljetaan viikkojen ajaksi kuution muotoiseen kidutusselliin, jossa ei pysty seisomaan tai makaamaan. Vangit eivät saa ylimääräisiä vaatteita talvisin. Ruoka on leirillä vähäistä, minkä vuoksi vangit joutuvat syömään rottia pysyäkseen hengissä.


title: NHL:n varaustilaisuus 2011

text: NHL:n varaustilaisuus 2011 oli 49. jääkiekkoliiga NHL:n järjestämä . Se järjestettiin 24.–25. kesäkuuta 2011 Saint Paulissa Minnesota Wildin kotiareenalla, Xcel Energy Centerillä. Ensimmäisenä tilaisuudessa varasi Edmonton Oilers.


title: NHL:n varaustilaisuus 2011

text: Ennakkoarvioinneissa tilaisuuden lahjakkaimmaksi pelaajaksi nostettiin kanadalaissentteri Ryan Nugent-Hopkins, jonka kykyjenetsijät arvioivat myös Oilersin todennäköisimmäksi ykkösvaraukseksi. Toinen vaihtoehto ykkösvaraukseksi on ruotsalaispuolustaja Adam Larsson, sillä esimerkiksi The Sports Networkin asiantuntijan Pierre McGuiren mukaan Oilersin puolustuspää tarvisi vahvistusta. The Hockey Newsin arvion mukaan tilaisuuden viisi lahjakkainta pelaajaa ovat Nugent-Hopkins, Larsson, Gabriel Landeskog, Jonathan Huberdeau ja Ryan Strome.


title: NHL:n varaustilaisuus 2011

text: NHL Central Scouting Bureau (CSB) listasi lupaukset neljään taulukkoon. Pohjois-Amerikassa pelaavista kenttäpelajista CSB listasi ensimmäiseksi Nugent-Hopkinsin ennen Landeskogia ja Huberdeautä. Pohjois-Amerikassa pelaavista maalivahdeista puolestaan listan kärjessä oli John Gibson. Euroopassa pelaavista kenttäpelaajista kärjessä oli Larsson. Listan kolme parasta pelasi Ruotsissa, ja neljäntenä listalla oli Joel Armia. Euroopassa pelaavien maalivahtien listan kärjessä oli Samu Perhonen.


title: NHL:n varaustilaisuus 2011

text: Edmonton Oilers sijoittui toisen kerran putkeen NHL:n runkosarjan viimeiseksi. Se voitti myös toistamiseen painotetun arvonnan, jonka perusteella joukkueet saavat varausvuorot. Myös runkosarjan toiseksi (Colorado Avalanche) ja kolmanneksi huonoin joukkue (Florida Panthers) säilyttivät paikkansa arvonnassa ja saivat toisen ja kolmannen vuoron. Sen sijaan neljäntenä varaava New Jersey Devils oli runkosarjan kahdeksanneksi huonoin joukkue, joten se nousi arvonnassa monta sijaa. Arvonnassa määriteltiin 14 ensimmäistä varausta ja loput vuorot määräytyivät Stanley Cupin pudotuspelien mukaan.


title: NHL:n varaustilaisuus 2011

text: Eniten varausvuoroja tilaisuudessa oli Chicago Blackhawksilla, joka varasi 11 kertaa, ja Ottawa Senatorsilla, joka pääsi varaamaan 10 kertaa. Blackhawksin 11 vuorosta peräti kuusi oli ensimmäisellä kolmella kierroksella. Senators varasi peräti kolme kertaa ensimmäisellä kierroksella. Niiden lisäksi ensimmäisellä kierroksella pääsivät kahdesti varaamaan Oilers, Avalanche, Maple Leafs ja Wild. Vähiten vuoroja oli Philadelphia Flyersillä ja New York Rangersilla, joilla oli vain kuusi mahdollisuutta varaukseen. Rangers varasi 15:ntenä ensimmäisellä kierroksella ja sen jälkeen kolmannella ja neljännellä kierroksella kerran, viidennellä kierroksella kaksi kertaa, ja kuudennella kierroksella kerran. Flyersin ensimmäinen varaus oli vielä pari päivää ennen tilaisuutta vasta kolmannella kierroksella. Joukkue teki tilaisuuden aattona kaupan, jolla se sai itselleen muun muassa varausvuoron ensimmäiseltä kierrokselta. Vaikka tilaisuudessa oli yhteensä 221 varausvuoroa, vain 220 pelaajaa varattiin, sillä Devils menetti 69:nnen vuoronsa. Se menetti sen sanktiona, kun joukkue oli yrittänyt tehdä Ilja Kovaltšukin kanssa NHL:n sääntöjä kiertävää sopimusta.


title: Islamin uskonkappaleet

text: Islamin uskonkappaleita on kuusi ja niitä ovat usko yhteen kaikkivaltiaaseen Jumalaan, Jumalan enkeleihin, ilmestyksiin sekä profeettoihin, ylösnousemukseen ja tuomioon sekä kohtaloon. Näihin voidaan viitata termillä "īmān" (), "usko".


title: Islamin uskonkappaleet

text: Islamin näkemys Jumalasta on äärimmäisen monoteistinen. Jumalan ykseyteen viitataan sanalla "tawḥīd" (). Koraanin suurassa 112 Jumalaa kuvataan seuraavanlaisesti: "Sano: Hän, Jumala, on yksi, Jumala, Ikuinen. Ei Hän ole siittänyt eikä syntynyt, eikä Hänellä ole vertaista." Islam torjuu kristinuskon kolminaisuusopin ja Jeesuksen jumalallisuuden; kolminaisuusoppia verrataan polyteismiin, mutta Jeesusta kunnioitetaan profeettana. Jumala on ihmisten käsityskyvyn ulottumattomissa ja muslimien ei odoteta visualisoivan Jumalaa, jota kuvaillaan ja johon viitataan nimillä ja ominaisuuksilla, joista yleisimmät ovat "ar-raḥmān" (), erittäin armelias, ja "ar-raḥīm" (), jatkuvasti armollinen.


title: Islamin uskonkappaleet

text: Islamin mukaan olemassaolon tarkoitus on Jumalan palvominen. Hänet nähdään Jumalana, joka on "häntä lähempänä kuin hänen kaulasuonensa" ja joka vastaa aina, kun ihminen on avun tarpeessa tai ahdingossa. Islamissa ei ole välikäsiä, kuten papistoa, Jumalan ja luomakunnan välillä.


title: Islamin uskonkappaleet

text: "Allāh" () on termi, jolla ei ole kieliopillista monikkoa tai sukua ja jolla viitataan yhteen Jumalaan. Termin osaa "'ilāh" () käytetään yleisesti jumaluudesta tai jumalasta. Muut kuin arabimuslimit voivat käyttää Allahista eri nimiä, kuten "Tanrı" turkiksi ja "Khodā" persiaksi - ja Jumala suomeksi.


title: Islamin uskonkappaleet

text: Usko enkeleihin on keskeinen osa islamia. Arabiankielinen sana enkelille, "malāk" (), tarkoittaa "sanansaattajaa" niin kuin vastinkappaleensa hepreassa ("malakh", ) ja kreikassa ("angelos", ). Koraanin mukaan enkeleillä ei ole vapaata tahtoa ja ne palvovat Jumalaa totellen Häntä kaikessa. Enkelien tehtäviin kuuluu kertoa Jumalan ilmestyksistä, ylistää Jumalaa, tallentaa ihmisten teot ja ottaa ihmisen sielu kuolemanhetkellä. Niiden ajatellaan myös sovittelevan ihmisten puolesta. Koraani kuvaa enkeleitä "siivekkäiksi lähettiläikseen ja antanut heille kaksi, kolme tai neljä paria. Hän luo kaikkea niin paljon kuin tahtoo, (...)".


title: Islamin uskonkappaleet

text: Islamin mukaan islamin pyhät kirjat ovat Jumalan profeetoille sanelemia ilmestyksiä. Aikaisemmin ilmestyneiden pyhien kirjojen, Toora ("Tawrāt", ) ja Evankeliumi ("Injīl" ), alkuperäiset viestit ovat islamin mukaan muuttuneet, joko tulkinnaltaan, sisällöltään tai molemmilta. Koraani (kirjaimellisesti "luenta" tai "lausunta") on islamin mukaan viimeinen ilmestys ja kirjain kirjaimelta Jumalan sanaa. Koraanin jakeet ilmestyivät profeetta Muhammadille enkeli Gabrielin kautta vuodesta 610 alkaen Muhammadin kuolemaan, 8.6.633, saakka. Muhammadin seuralaiset kirjoittivat jakeet ylös profeetan ollessa vielä elossa vaikka ensisijaisesti jakeita välitettiin suullisesti. Abu Bakrin aikana Koraani koottiin yhteen ja standardisoitiin Uthmanin aikana.


title: Islamin uskonkappaleet

text: Koraani on jaettu 114 suuraan eli kappaleeseen, jotka koostuvat 6 236 jakeesta. Kronologisesti ensimmäiset suurat, jotka ilmestyivät Mekassa, koskevat lähinnä eettisiä ja hengellisiä aiheita. Myöhemmin ilmestyneet medinalaiset suurat kertovat muslimiyhteisölle relevanteista sosiaalisista ja moraalisista aiheista. Koraani perustuu enemmän moraaliseen kuin lailliseen ohjeistukseen ja sitä pidetään "islamilaisten periaatteiden ja arvojen lähdekirjana". Muslimijuristit konsultoivat "ḥadītheja" eli ylöskirjoitettuja kertomuksia profeetta Muhammadin elämästä täydentääkseen Koraanin viestiä ja Koraanin tulkinnan avuksi. Koraanisen kommentaarin tiede ja selitys tunnetaan termillä "tafsīr" ().


title: Islamin uskonkappaleet

text: Kun muslimit puhuvat Koraanista abstraktissa mielessä, he yleensä tarkoittavat arabiankielistä lausuntaa painetun ja käännetyn teoksen asemesta. Islamin mukaan Koraani on täydellinen vain sellaisena kuin se on ilmestynyt alkuperäisellä kielellään arabiaksi. Käännökset ovat vajaita, koska kielet ovat erilaisia, kääntäjät erehtyväisiä ja alkuperäisen tyylin säilyttäminen on mahdotonta. Täten käännöksiä pidetään vain Koraanin selityksinä tai "selityksinä sen tarkoituksesta", ei itse Koraanina.


title: Islamin uskonkappaleet

text: Islamin profeetat ovat ihmisiä, jotka Jumala on valinnut lähettiläikseen. Koraanin mukaan Abrahamin ja Marian isän Imraanin jälkeläiset valittiin välittämään "Jumalan tahtoa" kansoille. Islamin profeetat ovat ihmisiä, eivät jumalallisia vaikka tekivät ihmeitä todistaakseen väitteensä. Islamilainen teologia sanoo, että kaikki Jumalan lähettiläät saarnasivat viestiä islamista eli alistumisesta Jumalan tahdolle. Koraani mainitsee useiden islamin profeettojen nimet, muun muassa Aatamin, Nooan, Abrahamin, Mooseksen ja Jeesuksen. Jumala lähetti Muhammadin, profeettojen sinetin, välittämään jumalallisen viestin koko maailmalle (tehdäkseen yhteenvedon ja viimeistelläkseen Jumalan sanan). Normatiivista esimerkkiä Muhammadin elämästä kutsutaan sunnaksi (kirjaimellisesti "kuljettu tie"). Tämä esimerkki on kirjattu ylös perinteisiin, hadiitheihin], jotka sisältävät Muhammadin sanoja, tekoja ja henkilökohtaisia ominaisuuksia. Klassinen muslimijuristi al-Šāfi'ī korosti sunnan tärkeyttä islamilaisessa laissa ja muslimeja kannustetaan jäljittelemään Muhammadin tekoja jokapäiväisessä elämässään. Sunna nähdään elintärkeänä tekijänä Koraanin tulkinnalle. Kuutta 900-luvulla koottua hadiithkokoelmaa pidetään etenkin islamin suurimman ryhmän, sunnien eli ortodoksimuslimien, auktoriteettina. Toisella suurella ryhmällä, shiioilla, on omat hadiithit, jotka on koottu kanonisiin kokoelmiin.


title: Islamin uskonkappaleet

text: Usko "ylösnousemuksen päivään", "qiyāma" () (tunnetaan myös nimellä "yawm al-dīn" (), "tuomiopäivä" ja "as-sā'a" (), "viimeinen tunti"), on islamissa erittäin tärkeä. Qiyāman ajoitus on vain Jumalan tiedossa. Koettelemuksia ja vaikeuksia ennen tuomiopäivää ja sen aikana kuvaillaan Koraanissa ja hadiitheissa sekä oppineiden kommentaareissa. Koraani korostaa ruumiin ylösnousemusta, mikä eroaa islamia edeltävän aikakauden kuolemakäsityksestä.


title: Islamin uskonkappaleet

text: Koraani luettelee useita syntejä, jotka tuomitsevat henkilön helvettiin, kuten epäusko, korko ja epärehellisyys. Taivas on ilon ja onnen paikka, jonka ominaisuuksia ja fyysisiä puolia Koraani kuvailee.


title: Islamin uskonkappaleet

text: Islamilaisen käsityksen mukaan Jumala on tietää ja hallitsee kohtaloa täydellisesti. Tätä selitetään Koraanin jakeissa kuten "Sano: 'Meitä kohtaa vain se, mitä Jumala on meille säätänyt. Hän on Herramme. (...)" Kaikki mitä maailmassa tapahtuu, hyvä ja paha, on islamin mukaan kohtaloa eikä mitään voi tapahtua ilman Jumalan lupaa. Muslimiteologien mukaan ihmisellä on kuitenkin vapaa tahto siinä mielessä, että hän voi valita oikean ja väärän välillä, ja on täten vastuussa teoistaan. Islamilaisen perinteen mukaan kaikki Jumalan säädökset on kirjoitettu "al-lawh al-mahfūziin" (), "säilöttyyn laattaan".


title: Reijo Ojanen

text: Reijo Ojanen (s. 16. marraskuuta 1939 Tampere) on suomalainen jääkiekkoilija. Hän pelasi SM-sarjassa vuosina 1959–1965 ja voitti kaksi Suomen-mestaruutta.


title: Reijo Ojanen

text: Ojanen edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 103 ottelua, joissa hänen tehopisteensä olivat 13 + 16 = 29 ja jäähymääränsä 66 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti kaksi SM-hopeaa ja yhden SM-pronssin.


title: Mikko Holopainen

text: Mikko Juhani Holopainen (20. toukokuuta 1941 Tampere – 4. helmikuuta 2016 Tampere) oli suomalainen jääkiekkoilija. Hän pelasi SM-sarjassa vuosina 1960–1965 ja voitti kaksi Suomen-mestaruutta.


title: Mikko Holopainen

text: Holopainen edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 61 ottelua, joissa hänen tehopisteensä olivat 9 + 7 = 16 ja jäähymääränsä 34 minuuttia. Hän voitti Suomen-mestaruuden Tapparan joukkueessa vuosina 1961 ja 1964 sekä saavutti yhden SM-hopean ja yhden SM-pronssin.


title: Matti Lahtinen (jääkiekkoilija)

text: Matti Lahtinen (s. 28. kesäkuuta 1932 Kangasala) on suomalainen jääkiekkoilija. Hän pelasi SM-sarjassa vuosina 1959–1962 ja voitti yhden Suomen-mestaruuden.


title: Matti Lahtinen (jääkiekkoilija)

text: Lahtinen edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 27 ottelua, joissa hän teki viisi maalia. Hän voitti Suomen-mestaruuden Tapparan joukkueessa vuonna 1961.


title: Kalkkisienet

text: Kalkkisienet (Calcarea) ovat pienikokoisia merten matalien vesien sienieläimiä, joiden tunnusmerkkinä ovat kalsiitista tai aragoniitista muodostuneet spikulat eli neulamaiset ulokkeet.


title: Kalkkisienet

text: Kalkkisieniä tunnetaan 400 lajia ja ne ovat pienin sienieläinten luokka. Pääjakson muut luokat ovat sarveispiisienet ja lasisienet. Useimmat kalkkisienilajit elävät trooppisissa tai subtrooppisissa merissä, esimerkiksi koralliriuttojen läheisyydessä.


title: Kalkkisienet

text: Kalkkisienten muodot vaihtelevat poikkileikkaukseltaan säännöllisistä maljoista kapeisiin putkiin tai epäsäännöllisiin säkkeihin. Kaikkein pienimmillä lajeilla ei ole lainkaan kiinteää runkoa, mutta kookkaampien runko on rakenteeltaan verkko tai kennosto. Väreiltään ne ovat enimmäkseen epämääräisiä, mutta joitakin kirkkaan värisiä lajeja tunnetaan myös. Kuten muutkin sienieläimet, kalkkisienet elävät alustaansa kiinnittyneinä ja saavat ravintonsa vettä suodattamalla.


title: Heikki Koskimies

text: Heikki Koskimies (s. 17. maaliskuuta 1944 Tampere) on suomalainen jääkiekkoilija. Hän pelasi SM-sarjassa vuosina 1963–1966 ja voitti yhden Suomen-mestaruuden.


title: Heikki Koskimies

text: Koskimies edusti SM-sarjaurallaan Tampereen Tapparaa vuosina 1963–1965 ja Helsingfors IFK:ta kaudella 1965–1966. Hän pelasi SM-sarjassa yhteensä 30 ottelua, joissa hän sai yhden syöttöpisteen ja kymmenen jäähyminuuttia. Hän voitti Suomen-mestaruuden Tapparan joukkueessa vuonna 1964.


title: Arimo Mäkinen

text: Arimo Mäkinen (s. 6. helmikuuta 1938 Tampere) on suomalainen jääkiekkoilija. Hän pelasi SM-sarjassa vuosina 1956–1960 ja voitti kaksi Suomen-mestaruutta.


title: Arimo Mäkinen

text: Mäkinen edusti SM-sarjaurallaan Tampereen Tapparaa vuosina 1956–1959 ja Tampereen Ilvestä kaudella 1959–1960. Hän pelasi SM-sarjassa yhteensä 27 ottelua, joissa hänen tehopisteensä olivat 1 + 1 = 2 ja jäähymääränsä 18 minuuttia. Hän voitti Suomen-mestaruuden Tapparan joukkueessa vuonna 1959 ja Ilveksen joukkueessa vuonna 1960.


title: Rauno Mäkinen (jääkiekkoilija)

text: Rauno Mäkinen (s. 14. helmikuuta 1934) on suomalainen jääkiekkoilija. Hän pelasi SM-sarjassa vuosina 1956–1960 ja voitti yhden Suomen-mestaruuden.


title: Rauno Mäkinen (jääkiekkoilija)

text: Mäkinen edusti SM-sarjaurallaan Tampereen Kilpa-Veljiä kaudella 1956–1957 ja Tampereen Tapparaa vuosina 1957–1960. Hän pelasi SM-sarjassa yhteensä 31 ottelua, joissa hänen tehopisteensä olivat 5 + 2 = 7 ja jäähymääränsä kaksi minuuttia. Hän voitti Suomen-mestaruuden Tapparan joukkueessa vuonna 1959 sekä saavutti yhden SM-hopean.


title: Rauno Malm

text: Rauno Malm (s. 15. elokuuta 1937) oli suomalainen jääkiekkoilija. Hän pelasi SM-sarjassa vuosina 1956–1959 ja voitti yhden Suomen-mestaruuden.


title: Rauno Malm

text: Malm edusti koko SM-sarjauransa ajan Tampereen Tapparaa. Hän pelasi SM-sarjassa yhteensä 27 ottelua, joissa hän teki yhden maalin ja istui jäähyllä kaksi minuuttia. Hän voitti Suomen-mestaruuden Tapparan joukkueessa vuonna 1959 sekä saavutti yhden SM-hopean ja yhden SM-pronssin.


title: Isto Virtanen

text: Isto Virtanen (s. 17. heinäkuuta 1935 Tampere) on suomalainen jääkiekkoilija. Hän pelasi maalivahtina SM-sarjassa vuosina 1958–1970 ja voitti yhden Suomen-mestaruuden. Suomen maajoukkueessa hän pelasi 12 ottelua.


title: Isto Virtanen

text: Virtanen edusti SM-sarjaurallaan Rauman Lukkoa vuosina 1958–1960 sekä Tampereen Tapparaa vuosina 1960–1962 ja yhden ottelun verran kaudella 1969–1970. Hän pelasi SM-sarjassa yhteensä 70 ottelua. Hän voitti Suomen-mestaruuden Tapparan joukkueessa vuonna 1961 sekä saavutti yhden SM-pronssin.


title: Matti Peltonen

text: Matti Peltonen (s. 27. toukokuuta 1941 Tampere) on suomalainen jääkiekkoilija. Hän pelasi maalivahtina SM-sarjassa vuosina 1960–1970 ja voitti kaksi Suomen-mestaruutta. Suomen maajoukkueessa hän pelasi kuusi maaottelua.


title: Matti Peltonen

text: Peltonen edusti SM-sarjassa Tampereen Tapparaa vuosina 1960–1965, 1966–1968 ja 1969–1970. Hän pelasi SM-sarjassa 47 ottelua ja vaihtopenkillä istutut mukaan laskien 134 ottelua. Hän voitti Suomen-mestaruuden vuosina 1961 ja 1964 ja saavutti kerran SM-hopeaa ja SM-pronssia.


title: Corral

text: Corral on satamakaupunki Tyynenmeren rannikolla Chilessä. Kaupungissa oli 5 463 asukasta vuonna 2002.


title: Hannu Elo

text: Hannu Elo (s. 11. marraskuuta 1940 Tampere) on suomalainen jääkiekkoilija. Hän pelasi maalivahtina SM-sarjassa vuosina 1959–1970 ja voitti yhden Suomen-mestaruuden. Suomen maajoukkueessa hän pelasi kahdeksan maaottelua.


title: Hannu Elo

text: Elon SM-sarjauraan kuuluu 122 ottelua, kaksi jäähyminuuttia, Suomen-mestaruus Tampereen Tapparan joukkueessa vuonna 1964, yksi SM-hopea sekä kaksi SM-pronssia. Vuosina 1959–1963 hän edusti Tampereen Kilpa-Veljiä.


title: Tauno Jussila

text: Tauno Jussila (s. 26. syyskuuta 1943) on suomalainen jääkiekkoilija. Hän pelasi SM-sarjassa vuosina 1961–1968 ja voitti yhden Suomen-mestaruuden.


title: Tauno Jussila

text: Jussila pelasi SM-sarjassa yhteensä 20 ottelua, joissa hän teki neljä maalia ja istui jäähyllä kuusi minuuttia. Hän voitti Suomen-mestaruuden Tampereen Tapparan joukkueessa vuonna 1964.


Luettelo KHL:ään varatuista suomalaisista sisältää kaikki KHL-joukkueiden varaamat suomalaiset jääkiekkoilijat.
Luettelon tilastot koostuvat kaikista pelaajan KHL:ssä pelaamista otteluista, eivät siis vain pelaajan varanneessa joukkueessa pelatuista.


title: John Whitgift

text: John Whitgift (n. 1530–1604) oli Canterburyn arkkipiispa vuodesta 1583 kuolemaansa asti.


title: John Whitgift

text: Whitgift oli kauppias Henry Whitgiftin vanhin poika, ja kotoisin Grimsbystä. Vuonna 1563 hänet nimitettiin Cambridgen yliopiston teologian professoriksi, yliopiston varakansleriksi vuonna 1570 ja Worcesterin piispaksi vuonna 1577.


title: Tommi Kiiski

text: Tommi Kiiski (s. 14. tammikuuta 1966 Loimaa) on suomalainen jääkiekkoilija. Hän pelasi hyökkääjänä SM-liigassa vuosina 1984–1995 ja voitti yhden Suomen-mestaruuden.


title: Tommi Kiiski

text: Kiiski edusti SM-liigassa Turun Palloseuraa, Saimaan Palloa, Tampereen Ilvestä ja Turun Tovereita. Hän pelasi SM-liigassa yhteensä 257 ottelua, joissa hänen tehopisteensä olivat 28 + 46 = 74 ja jäähymääränsä 81 minuuttia. SM-liigan pudotuspeleissä hän pelasi 13 ottelua, joissa hän jäi tehopisteittä ja sai neljä jäähyminuuttia.


title: Janne Karelius

text: Janne Karelius (s. 10. huhtikuuta 1965 Turku) on suomalainen jääkiekkoilija. Hän pelasi puolustajana SM-liigassa vuosina 1984–1991 ja saavutti yhden SM-hopean.


title: Janne Karelius

text: Karelius edusti SM-liigassa Turun Palloseuraa, Joensuun Kiekko-Poikia ja JyP HT:tä. Hän pelasi SM-liigassa yhteensä 156 ottelua, joissa hänen tehopisteensä olivat 13 + 26 = 39 ja jäähymääränsä 61 minuuttia. SM-liigan pudotuspeleissä hän pelasi seitsemän ottelua ilman tehopisteitä ja jäähyjä.


title: Kai Ortio

text: Kai Ortio (s. 23. syyskuuta 1965 Turku) on entinen suomalainen jääkiekkoilija. Hän pelasi puolustajana SM-liigassa vuosina 1987–1989.


title: Kai Ortio

text: Ortio pelasi SM-liigassa Turun Palloseuraa edustaen yhteensä 45 ottelua, joissa hänen tehopisteensä olivat 0 + 3 = 3 ja jäähymääränsä 22 minuuttia. SM-liigan pudotuspeleissä hän pelasi yhden ottelun ilman tehopisteitä ja jäähyjä.


title: Kai Ortio

text: Sittemmin Kai Ortio on toiminut Mestiksessä pelaavan TuTo Hockeyn valmentajan Petri Niukkasen valmennusapuna.


title: Kai Ortio

text: Kai Ortio on maalivahti Joni Ortion isä.


title: Robert Spencer

text: Robert Bruce Spencer (s. 1962) on yhdysvaltalainen kirjailija ja blogisti, joka tunnetaan parhaiten vastajihadistisesta islamkritiikistään sekä islamilaisen terrorismin ja jihadin tutkimisesta. Hän on julkaissut kymmenen kirjaa, joista kaksi on ollut New York Timesin bestsellerlistalla, ja hän kirjoittaa säännöllisesti FrontPage Magazine -verkkojulkaisuun, Human Events -lehteen ja PJ Media-blogisivustoon. Vuonna 2003 hän perusti David Horowitz Freedom Centerin sponsoroimana Jihad Watch-blogin.


title: Robert Spencer

text: Hän oli Pamela Gellerin kanssa mukana perustamassa Stop Islamization of America ja Freedom Defense Initiative -järjestöjä.


title: Robert Spencer

text: New York-lehden vuonna 2010 tekemän haastattelun mukaan Spencerin isä työskenteli Voice of Americalle kylmän sodan aikana, ja Spencer työskenteli nuoruudessaan New York Cityssä sijaitsevassa, Bob Avakian perustamassa, kommunistisessa kirjakaupassa Revolution Booksissa. Spencer kuuluu kreikkalaiseen melkiittikirkkoon. Se on katolisen kirkon riitti, jonka kannattajat ovat Spencerin mukaan "keskittyneet Libanoniin ja Syyriaan, kuten myös Jordaniaan ja palestiinalaisalueille." Spencerin mukaan hänen isovanhempansa pakotettiin muuttamaan pois alueelta, joka on nyt osa Turkkia, koska he olivat kristittyjä.


title: Robert Spencer

text: Spencer sai alemman korkeakoulututkinnon vuonna 1983 ja humanistisen tutkinnon uskontotieteissä vuonna 1986 Pohjois-Carolinan yliopistolla Chapel Hillissä. Hänen diplomityönsä aiheena oli katolinen historia. Spencer on sanonut opiskelleensa islamilaista teologiaa, oikeustiedettä ja historiaa itsenäisesti vuodesta 1980. Hän työskenteli ajatushautomoissa yli 20 vuotta.


title: Robert Spencer

text: Spencer on nimennyt Paul Weyrichin, joka on myös melkiittikatolinen, hänen islamia koskevien kirjoituksiensa mentoriksi.


title: Robert Spencer

text: Spencerin ensimmäinen islamia käsittelevä kirja julkaistiin vuonna 2002.


title: Robert Spencer

text: Spencer ei usko, että perinteinen islam on "luonnostaan terroristinen", mutta silti "perinteisessä islamissa on väkivaltaisia ja supremasistisia elementtejä", ja että "sen eri koulukunnat opettavat yksimielisesti sodankäyntiä ja uskottomien alistamista". Hän torjuu käsityksen, että kaikki muslimit olisivat väkivaltaisia ihmisiä. Spencer on sanonut toivottavansa tervetulleeksi jokaisen muslimin, joka on luopunut jihadista ja dhimmiydestä, ottamaan osaa hänen "anti-jihadistiseen toimintaansa", mutta katsoo, että islamin uudistamista ajavat ovat hyvin hankalan tehtävän edessä.


title: Robert Spencer

text: Spencer on arvostellut Amerikkalais-islamilaisten suhteiden neuvostoa ja lukuisia muita muslimiryhmiä, joiden hän uskoo olevan läheisissä sidoksissa jihadistisiin järjestöihin kuten Muslimiveljeskuntaan.


title: Robert Spencer

text: Koraanin kriitikko ja sekulaarikirjailija Ibn Warraq on sanonut, että Spencer "kertoo totuuden, jonka harvat Yhdysvalloissa tai Euroopassa haluavat kohdata".


title: Robert Spencer

text: Konservatiivikommentaattori Michelle Malkinin mukaan Spencer "kertoo totuuksia jihadista, joita kukaan muu ei kerro."


title: Robert Spencer

text: Spencerin työtä on myös arvosteltu "vihamielisyydestä" islamia kohtaan, ja useat muslimi- ja kansalaisoikeusryhmät ovat tuominneet sen vihapuheena.


title: Robert Spencer

text: Karen Armstrong kritisoi Spencerin kirjoituksia, todeten muun muassa, että "Spencer ei koskaan lainaa kohtia Koraanista, joissa tuomitaan kaikenlainen sodankäynti 'suurena pahuutena'..."


title: Robert Spencer

text: Benazir Bhutto syytti Spenceriä "valheellisen kuilun rakentamisesta islamin ja lännen väliin". Hän sanoi Spencerin käyttävän internettiä islamin vastaisen vihan lietsomiseen.


title: Robert Spencer

text: Hoover-instituutin Dinesh D'Souza kirjoitti, että Spencer vähättelee Koraanin kohtia, joka kehottavat rauhaan.


title: Robert Spencer

text: Southern Poverty Law Center nimesi Spencerin ja toisen SIOA:n perustajan, Pamela Gellerin, muslimivastaisen viharyhmän perustajiksi.


title: Pentti Lehtosaari

text: Pentti Lehtosaari (s. 27. helmikuuta 1967 Oulainen) on suomalainen jääkiekkoilija. Hän pelasi hyökkääjänä SM-liigassa vuosina 1985–1991 ja voitti yhden Suomen-mestaruuden.


title: Pentti Lehtosaari

text: Lehtosaari edusti SM-liigassa Helsingin Jokereita ja Turun Palloseuraa. Hän pelasi SM-liigassa yhteensä 174 ottelua, joissa hänen tehopisteensä olivat 25 + 31 = 56 ja jäähymääränsä 30 minuuttia. SM-liigan pudotuspeleissä hän pelasi kymmenen ottelua, joissa tehopisteitä kertyi 1 + 2 = 3.


title: Tero Hämäläinen

text: Tero Hämäläinen (s. 1. tammikuuta 1972 Turku) on suomalainen jääkiekkoilija. Hän pelasi hyökkääjänä SM-liigassa vuosina 1989–2000.


title: Tero Hämäläinen

text: Hämäläinen edusti SM-liigassa Turun Palloseuraa, Helsingfors IFK:ta, Saimaan Palloa ja Espoo Bluesia. Hän pelasi SM-liigassa yhteensä 239 ottelua, joissa hänen tehopisteensä olivat 45 + 67 = 112 ja jäähymääränsä 78 minuuttia. SM-liigan pudotuspeleissä hän pelasi 12 ottelua, joissa tehopisteitä kertyi 3 + 3 = 6.


title: Steve Graves

text: Steve Graves (s. 7. huhtikuuta 1964 Trenton, Kanada) on kanadalainen jääkiekkoilija. Hän pelasi hyökkääjänä SM-liigassa kaudella 1988–1989 edustaen Turun Palloseuraa ja voittaen Suomen-mestaruuden. Hän pelasi SM-liigan runkosarjassa 43 ottelua, joissa hänen tehopisteensä olivat 16 + 12 = 28 ja jäähymääränsä 48 minuuttia. SM-liigan pudotuspeleissä hän pelasi kymmenen ottelua, joissa tehopisteitä kertyi 2 + 8 = 10 ja jäähyminuutteja 12.


title: Jevgeni Stepa

text: Jevgeni Stepa (s. 28. helmikuuta 1962) on venäläinen jääkiekkoilija. Hän pelasi hyökkääjänä SM-liigassa kaudella 1990–1991 edustaen Turun Palloseuraa ja voittaen Suomen-mestaruuden. Hän pelasi SM-liigan runkosarjassa 12 ottelua, joissa hänen tehopisteensä olivat 8 + 4 = 12 ja jäähymääränsä kaksi minuuttia. SM-liigan pudotuspeleissä hän pelasi yhdeksän ottelua, joissa tehopisteitä kertyi 1 + 5 = 6 ja jäähyminuutteja kaksi.


title: Andrew Handyside and Company

text: Andrew Handyside and Company oli englantilainen teräsvalimo 1800-luvulla. Se toimi Derbyssä maan keskiosassa. Valimo tuotti hyvin erikokoisia tuotteita valurautaisista puutarhakoristeista rautatiesiltoihin. Se teki katuvalaisimia yleistyvän kaasuvalaistuksen tarpeisiin, ja se oli yksi ensimmäisistä yrityksistä joka teki punaisia postilaatikoita Royal Mailin käyttöön. Sen valmistamia, nyt yli satavuotiaita laatikoita on edelleen paljon käytössä. Valimo tunnettiin vahvoista ja hyvälaatuisista tuotteistaan, joita oli esillä myös Lontoon maailmannäyttelyssä 1851.


title: Andrew Handyside and Company

text: Valimon perustaja Andrew Handyside kuului sukuun, jonka monet jäsenet olivat kunnostautuneet Skotlannissa rauta-alalla. Hän työskenteli William-veljensä kanssa Pietarissa, ennen kuin asettui Derbyyn ja otti siellä haltuunsa Britannia-valimon. Andrew Handyside kuoli 1877, minkä jälkeen yrityksen toiminta hiipui vähitellen ja loppui kokonaan 1911.


title: Andrew Handyside and Company

text: Yritys tuotti yhden Englannin ensimmäisistä sähköllä toimivista nostosilloista vuonna 1899.


title: Andrew Handyside and Company

text: Kokoelma yrityksen tuotteita on Derbyn teollisuusmuseossa.


title: Luettelo tunnuslauseista

text: Tämä on luettelo tunnuslauseista.


title: Luettelo tunnuslauseista

text: "Kaikkien maiden proletaarit" (tai vaihtoehtoisesti "proletariaatit"), "liittykää yhteen!"


title: Luettelo tunnuslauseista

text: "Patria o muerte!" (espanjaa, "Isänmaa tai kuolema!")


title: Luettelo tunnuslauseista

text: "E pluribus unum" ("Monesta yksi")


title: Luettelo tunnuslauseista

text: "In varietate concordia" ("Moninaisuudessaan yhtenäinen")


title: Luettelo tunnuslauseista

text: "Ein Volk, ein Reich, ein Führer" (saksaa, "Yksi kansa, yksi valtakunta, yksi johtaja")


title: Luettelo tunnuslauseista

text: "El pueblo unido jamás será vencido!" ("Yhtenäistä kansaa ei voi voittaa!")


title: Luettelo tunnuslauseista

text: "Kinder, Küche, Kirche" ("lapset, keittiö, kirkko")


title: Luettelo tunnuslauseista

text: Koti, uskonto ja isänmaa


title: Luettelo tunnuslauseista

text: "Deus, Pátria e Familia" ("Jumala, isänmaa ja perhe")


title: Luettelo tunnuslauseista

text: "Tutto nello Stato, niente contro lo Stato, nulla fuori dello Stato" ("Kaikki valtiossa, ei mitään valtiota vastaan, ei mitään valtion ulkopuolella")


title: Luettelo tunnuslauseista

text: "Jo riittää!"


title: Luettelo tunnuslauseista

text: "Osaa ja uskaltaa"


title: Luettelo tunnuslauseista

text: "Nyt tarvitaan tuomari!"


title: Luettelo tunnuslauseista

text: "Vähän kuin itseäsi äänestäisit"


title: Luettelo tunnuslauseista

text: "Koko kansan presidentti!"


title: Luettelo tunnuslauseista

text: "Maa tarvitsee presidentin!"


title: Luettelo tunnuslauseista

text: "Paras mies presidentiksi!"


title: Luettelo tunnuslauseista

text: "Työväen presidentti"


title: Petra Cetkovská

text: Petra Cetkovská (s. 8. helmikuuta 1985 Prostějov, Tšekkoslovakia) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 25 kesäkuussa 2012. Hän on voittanut urallaan kaksi WTA-turnausta nelinpelissä.


title: Petra Cetkovská

text: Grand Slam -turnauksissa Cetkovská on päässyt parhaimmillaan neljännelle kierrokselle Ranskan avoimissa 2008. Neljännen kierroksen ottelunsa hän hävisi Ana Ivanovićille. Wimbledonissa 2011 hän selviytyi niin ikään neljännelle kierrokselle voitettuaan toisella kierroksella 13:nneksi sijoitetun Agnieszka Radwańskan ja kolmannella kierroksella Ana Ivanovićin. Neljännellä kierroksella hän hävisi Sabine Lisickille.


title: Petra Cetkovská

text: WTA-turnauksen loppuotteluun Cetkovská selviytyi ensimmäisen kerran New Havenin turnauksessa elokuussa 2011.


title: Räshid Hakimsan

text: Räshid Hakimsan (5. huhtikuuta 1934 Tampere – 4. syyskuuta 1997) on suomalainen jääkiekkoilija ja jääkiekkotuomari. Hän pelasi SM-sarjassa vuosina 1951–1960 ja voitti neljä Suomen-mestaruutta.


title: Räshid Hakimsan

text: Hakimsan edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 86 ottelua, joissa hänen tehopisteensä olivat 64 + 35 = 99 ja jäähymääränsä 34 minuuttia. Hän voitti Suomen-mestaruuden vuosina 1952, 1957, 1958 ja 1960.


title: Brotulat

text: Brotulat ("Bythitidae") on partanilkkakaloihin kuuluva kalaheimo. Heimon lajit elävät pääosin suolaisissa valtamerissä.


title: Brotulat

text: Brotuloihin kuuluu lähteestä riippuen 91–107 lajia 31–32 suvussa. Heimo jaetaan kahteen alaheimoon, "Bythitinae" ja "Brosmophycininae". "Brosmophycininae" voidaan jakaa vielä kahteen tribukseen. Brotuloiden heimoon kuuluvia lajeja ovat muun muassa rusobrotula ("Brosmodorsalis persicinus"), limabrotula ("Brosmophyciops pautzkei"), keltabrotula ("Brotulina fusca"), manalankala ("Lucifuga subterraneus") ja sinimanalankala ("Lucifuga dentatus").


title: Brotulat

text: Brotulat ovat ruumiinmuodoltaan pitkulaisia kaloja ja ne voivat kasvaa 5–100 cm pitkiksi. Alaheimoihin "Bythitinae" ja "Brosmophycininae" kuuluvat lajit eroavat toisistaan eviensä perusteella. "Bythitinae"-alaheimon lajeilla selkä-, pyrstö- ja peräevät ovat yhtyneet, kun "Brosmophycininae" alaheimon lajeilla pitkät selkä- ja peräevät ovat pyrstöevästä erilliset. Suurimmalla osalla brotuloista on suomut, mutta jotkin lajit ovat suomuttomia. Luolissa elävät "Lucifuga"-suvun lajit ovat sokeita. Kaikki heimon kalat ovat vivipaarisia eli synnyttävät eläviä poikasia.


title: Brotulat

text: Useimmat brotulojen heimon lajit elävät trooppisilla ja subtrooppisilla vesillä Atlantin, Intian valtameren ja Tyynenmeren alueilla. Monet lajit ovat mereisiä, mutta muutamia makean veden ja murtoveden lajeja tunnetaan, ja ne ovat usein luolissa esiintyviä. Brotulat elävät tyypillisesti meren pinnan läheisyydestä koralliriuttojen ympäristöissä, mutta jopa 5 500 metrin syvyydessä eläviä lajeja tunnetaan.


title: Kari Tarko

text: Kari Tarko (s. 18. kesäkuuta 1938 Tampere) on suomalainen jääkiekkoilija. Hän pelasi SM-sarjassa vuosina 1956–1961 ja voitti kolme Suomen-mestaruutta.


title: Kari Tarko

text: Tarko edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 38 ottelua, joissa hänen tehopisteensä olivat 2 + 0 = 2 ja jäähymääränsä kahdeksan minuuttia. Hän voitti Suomen-mestaruuden vuosina 1957, 1958 ja 1960.


title: Heikki J. Salminen

text: Heikki Juhani Salminen (s. 25. elokuuta 1933 Tampere) on suomalainen jääkiekkoilija. Hän pelasi SM-sarjassa vuosina 1951–1959 ja voitti kolme Suomen-mestaruutta.


title: Heikki J. Salminen

text: Salminen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 62 ottelua, joissa hänen tehopisteensä olivat 16 + 3 = 19 ja jäähymääränsä kymmenen minuuttia. Hän voitti Suomen-mestaruuden vuosina 1952, 1957 ja 1958.


title: Juhani Ruusunen

text: Juhani Ruusunen (s. 6. kesäkuuta 1934 Tampere) on suomalainen jääkiekkoilija. Hän pelasi SM-sarjassa vuosina 1952–1959 ja voitti kaksi Suomen-mestaruutta.


title: Juhani Ruusunen

text: Ruusunen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 64 ottelua, joissa hänen tehopisteensä olivat 3 + 0 = 3 ja jäähymääränsä 36 minuuttia. Hän voitti Suomen-mestaruuden vuosina 1957 ja 1958.


title: Paavo Toivonen

text: Paavo Toivonen (s. 30. kesäkuuta 1937 Tampere) on suomalainen jääkiekkoilija. Hän pelasi SM-sarjassa vuosina 1956–1959 ja voitti kaksi Suomen-mestaruutta.


title: Paavo Toivonen

text: Toivonen edusti koko SM-sarjauransa ajan Tampereen Ilvestä. Hän pelasi SM-sarjassa yhteensä 32 ottelua, joissa hänen tehopisteensä olivat 0 + 5 = 5 ja jäähymääränsä kaksi minuuttia. Hän voitti Suomen-mestaruuden vuosina 1957 ja 1958.


title: Lennart Jaala

text: Isak Lennart Jaala (3. helmikuuta 1930 Viipuri – 30. heinäkuuta 2012) oli suomalainen jääkiekkoilija ja jääkiekkoerotuomari. Hän pelasi SM-sarjassa vuosina 1950–1959 ja voitti kaksi Suomen-mestaruutta.


title: Lennart Jaala

text: Jaala edusti SM-sarjaurallaan Rauman Lukkoa vuosina 1950–1952 ja Tampereen Ilvestä vuosina 1952–1954 ja 1955–1959. Hän pelasi SM-sarjassa yhteensä 70 ottelua, joissa hänen tehopisteensä olivat 18 + 15 = 33 ja jäähymääränsä kymmenen minuuttia. Hän voitti Suomen-mestaruuden Ilveksen joukkueessa vuosina 1957 ja 1958.


title: Outokoit

text: Outokoit (Urodidae) on pieni, vain noin 60 lajia käsittävä perhosten heimo ja outokoimaisten yläheimon ("Urodoidea") ainoa heimo. Useimmat lajeista elävät Etelä- ja Keski-Amerikassa. Yläheimon määritteli suomalainen hyönteistutkija Jorma Kyrki.


title: Outokoit

text: Outokoit on erotettu omaksi ryhmäkseen kehrääjäkoimaisista mm. siksi että aikuisen perhosen keski- ja takaruumiin välinen liitos on erilainen ja muistuttaa enemmän kääriäisiä. Lisäksi koirailta puuttuvat kehrääjäkoille ominaiset takaruumiin kärkiliuskat. Myös toukkatuntomerkit eroavat. Kaikki outokoilajit ovat pieniä, siipivälin ollessa 11–37 mm. Siivet ovat harmaat tai ruskeat ja niissä on sininen tai violetti metallinen hohde. Pistesilmät ja chaetosemat puuttuvat, samoin kuuloelimet. Imukärsä on suomuton ja huulirihmat surkastuneet.


title: Outokoit

text: Toukat elävät ravintokasvilla vapaina. Toukilla on melko pitkät vatsajalat ja kotelovaiheessa kotelon selkäpuolella on piikkirivi, jonka avulla kotelo ryömii ulos kotelokopasta ennen aikuisen perhosen kuoriutumista.


title: Outokoit

text: Ryhmän ainoa Euroopassa tavattava laji on Suomessakin tavattava kohotäpläkoi ("Wockia asperipunctella").


title: Reijo Koskela

text: Reijo Koskela (s. 25. marraskuuta 1935 Kuusankoski) on suomalainen jääkiekkoilija. Hän pelasi SM-sarjassa kaudella 1956–1957 ja voitti Tampereen Ilveksen joukkueessa Suomen-mestaruuden. Pelaamissaan kuudessa ottelussa hän teki kuusi maalia ja antoi kaksi maalisyöttöä.


title: Juhani Räsänen

text: Juhani Räsänen (s. 29. elokuuta 1934 Tampere) on suomalainen jääkiekkoilija. Hän pelasi SM-sarjassa vuosina 1952–1963 ja voitti yhden Suomen-mestaruuden.


title: Juhani Räsänen

text: Räsänen edusti SM-sarjaurallaan Tampereen Ilvestä vuosina 1952–1954 ja 1955–1957 sekä Tampereen Pallo-Veikkoja kaudella 1962–1963. Hän pelasi SM-sarjassa yhteensä 37 ottelua, joissa hänen tehopisteensä olivat 15 + 3 = 18 ja jäähymääränsä kymmenen minuuttia. Hän voitti Suomen-mestaruuden Ilveksen joukkueessa vuonna 1957.


title: Matti Toivola

text: Matti Antero Toivola (23. helmikuuta 1936 Riihimäki – 4. joulukuuta 2003 Sodankylä) oli suomalainen jääkiekkoilija. Hän pelasi SM-sarjassa vuosina 1955–1958 ja voitti yhden Suomen-mestaruuden.


title: Matti Toivola

text: Toivola pelasi SM-sarjassa Tampereen Ilveksen joukkueessa yhden ottelun kaudella 1955–1956 sekä kymmenen ottelua kaudella 1957–1958. Hän jäi näissä otteluissa vaille tehopisteitä mutta voitti jälkimmäisellä kaudella Suomen-mestaruuden.